
Προλετάριοι όλων των χωρών, 
καταπιεζόμενα έθνη και λαοί ενωθείτε! 

ΠΟΛΙΤΙΚΗ ΗΤΤΑ ΤΟΥ 
ΣΟΣΙΑΛΦΑΣΙΣΜΟΥ 


Χρεωκοπία του 

τραμπουκισυού στα σχοΛτία 


Η γενικευμένη και συντονισμένη επίθεση του 
σοσιαηφασισμού στα εξεταστικά κέντρα απο 
τεθεί τη μεγαθύτερη ως τα τώρα απόπειρα 
του να επιβάθει την ποθιτική του δικτατορία στο Λαό 
και στη χώρα. Αν αυτή η επίθεση, ιδιαίτερα εκείνη 
του πρωινού της 12 του ιούνη με τα κνίτικα, τροτοκο 
- μ.η και αναρχικά "τάγματα εφόδου" πετύχαινε το 
στόχο της, δηθαδή να ματαιώσει τις εξετάσεις σε Λί¬ 
γα ή έστω σε ένα εξεταστικό κέντρο, η χώρα θα έ¬ 
μπαινε στο δρόμο της οοσιαθφαβιβτικής τρομοκρα¬ 
τίας. 


Γιατί από μια τέτοια στιγμή και 
πέρα το ψευτοΚΚΕ μαζί με τους 
κρυφούς και ανοιχτούς συμμάχους 
του θα μπορούσαν να επιβάλουν 
με τη βία ή να εμποδίσουν με τη 
βία οποιαδήποτε κυβερνητική 
πράξη, οποιοσδήποτε κυβέρνησης. 
Κανένας νόμος δε θα μπορούσε να 
γίνει πράξη δίχως την έγκριση του 
Περισσού. Επιπλέον οι τραμπού¬ 


κοι οπλισμένοι με το θράσος μιας 
νίκης θα ταλαιπωρούσαν και θα 
βιαιοπραγούσαν ενάντια σε κάθε 
πολίτη που θα κατήγγειλε τη 
γραμμή και την ταχτική τους. 

Πραγματικά η πολιτική δημο¬ 
κρατία στην Ελλάδα στις 12 του 
Ιούνη βρέθηκε στην κόψη του ξυ¬ 
ραφιού. Πρέπει λοιπόν να εντοπί¬ 
σουμε τους βασικούς λόγους πα¬ 


ράγοντες που έδωσαν τη δυνατό¬ 
τητα στους σοσιαλφασίστες να 
διεκδικήσουν με τόσο μεγάλες πι¬ 
θανότητες μια αποφασιστική πο¬ 
λιτική νίκη και να φτάσουν τόσο 
κοντά σ’ αυτήν. 

Το σκοτεινό επιτελείο της ρω¬ 
σικής επίθεσης στην Ελλάδα δεν 
χτυπάει ποτέ αν δεν έχει εξασφα¬ 
λίσει δύο αναγκαίους όρους: πρώ¬ 
το, ένα μίνιμουμ κοινωνικού κι¬ 
νήματος και δεύτερον, και το πιο 
βασικό, μια μάξιμουμ πολιτική α¬ 
πομόνωση του αντίστοιχου τμή¬ 
ματος της αστικής τάξης στο ο¬ 
ποίο συγκεντρώνουν την επίθεσή 
τους. Στην προκειμένη περίπτω¬ 
ση οι σοσιαλφασίστες είχαν εξα¬ 
σφαλίσει από τη μια μεριά μια μι¬ 
κρή, αλλά αρκετά φανατισμένη 
μάζα αναπληρωτών καθηγητών, 


που αποτελούσε το “κινηματικό” 
άλλοθι της επίθεσής τους και α¬ 
πό την άλλη είχαν σαν εχθρό την 
πιο απομονωμένη σε όλο το πο¬ 
λιτικό σκηνικό, φράξια του ΠΑ- 
ΣΟΚ, τη φράξια του Αρσένη. Α¬ 
ποδείχτηκε εκ των υστέρων ότι η 
φράξια Σημίτη - Τσουκάτου άφη¬ 
σε τον Αρσένη στα νύχια του ψευ¬ 
τοΚΚΕ για να κατασπαραχθεΐ. 
(Σύμφωνα με το Βήμα της 14 του 
Ιούνη από την ομάδα χειρισμού 
κρίσεων που συστάθηκε από την 
κυβέρνηση για να αντιμετωπίσει 
την επίθεση, έλειπε και ο Τσου- 
κάτος και ο Σκανδαλίδης, αντίθε¬ 
τα με ότι είχε γίνει στην επίθεση 
των τραμπούκων του ψευτοΚΚΕ 
στην Θεσσαλία). 

Ήταν λοιπόν φανερό στους σο- 
σιαλφασίστες ότι απέναντι τους 


θα είχαν ουσιαστικά μόνο μια α¬ 
στυνομία, δηλαδή μόνο κρατική 
βία δίχως πολιτική κάλυψη. Αυ¬ 
τή είναι μια ιδανική συνθήκη γι’ 
αυτούς τους προβοκάτορες, αφού 
εύκολα έτσι μπορούν να εμφανί¬ 
ζουν τον εαυτό τους σαν επανα- 
στατημένο λαό θύμα της αστυνο¬ 
μικής βίας, παρόλο που είναι οι 
ίδιοι που πραγματοποιούν την ε¬ 
πίθεση. Αυτή η μέθοδος στηρίζε¬ 
ται στην πείρα που έχουν οι μά¬ 
ζες από τη βαθύτερη στρατηγική 
αντιδραστική φύση της αστυνο¬ 
μίας. 

Η κλασσική προοδευτική μορ¬ 
φή είναι ο εξεγερμένος λαός ενά¬ 
ντια στην αστική κρατική βία. Οι 
σοσιαλ-φασίστες χρησιμοποιούν 

συνέχεια στη σελ. 2 


Ο ΝΕΟΝΑΖΙΣΜΟΣ ΕΡΓΑΛΕΙΟ ΠΡΟΒΟΚΑΤΣΙΑΣ 

Να συλληφθούν τα τέρατα της "Χρυσής Αυγής" και να 

τεθεί η συμμορία εκτός νόμου 


Τ ο χτύπημα των νεονα 
ζιστών τραμπούκων 
της “Χρ. Αυγής” ενάντια σε 
ένα μέλος του ΝΑΡ ήταν το 
πιο βίαιο και δολοφονικό στη 
μαύρη ιστορία της δράσης αυ¬ 
τής της συμμορίας. 

Μέσα στο φως της μέρας, μία 
“διμοιρία” οπλισμένων με ρόπα¬ 
λα χιτλερικών, σε στρατιωτική 
συγκρότηση, ξυλοκοπούν μέχρι 
θανάτου και εξαφανίζονται μέ¬ 
σα σε δύο λεπτά, στέλνοντας τον 
Δ. Κουσουρή να χαροπαλεύει στο 
νοσοκομείο, μέχρι την ώρα που 
γράφονται αυτές οι γραμμές. 
Ενώ λοιπόν για πρώτη φορά η 


φασιστική βία του ναζισμού φτά¬ 
νει στο επίπεδο της ανοιχτής δο¬ 
λοφονίας, βλέπουμε ταυτόχρονα 
το σκανδαλώδες φαινόμενο της 
πιο μεγάλης πολιτικής κάλυψης 
της “Χρ. Αυγής”, από τα πολιτι¬ 
κά κόμματα και τις οργανώσεις 
της “εξωκοινοβουλευτικής αρι¬ 
στερός” που ηγήθηκαν στο λε¬ 
γόμενο κίνημα των καταλήψε¬ 
ων στα σχολεία, ενάντια στο νό¬ 
μο του Αρσένη και που ένας από 
τους ηγέτες αυτού του κινήμα¬ 
τος ήταν ο Κουσουρής. 

Τη γραμμή αυτής της κάλυψης 
την έριξε εξ αρχής το ψευτοΚ¬ 
ΚΕ, όταν στην ανακοίνωση του 


Γραφείου Τύπου του, όχι μόνο 
δεν αναφέρεται πουθενά η ναζι- 
στική συμμορία σαν υπεύθυνη της 
δολοφονικής επίθεσης, αλλά ε- 
πιχειρείται η επίθεση αυτή να 
παρουσιαστεί σαν συνέχεια των 
επιθέσεων των ΜΑΤ, σαν επί¬ 
θεση δήθεν του παρακράτους που 
υπηρετεί την κυβέρνηση. 

Στην ίδια κατεύθυνση κινήθη¬ 
κε και το ΝΑΡ και η “Συντονι¬ 
στική επιτροπή αγώνα ενάντια 
στον διαγωνισμό του ΑΣΕΠ”. 

Για όλους αυτούς δεν υπάρχει 
στην δολοφονική επίθεση η “Χρ. 
Αυγή”. 

Είναι χαρακτηριστική η ανα¬ 


κοίνωση του ΝΑΡ, η οποία ρί¬ 
χνει την ευθύνη στην κυβέρνηση 
και στη βία των ΜΑΤ, γράφο¬ 
ντας “πως η επίθεση είναι συνέ¬ 
χεια και κλιμάκωση της γενικό¬ 
τερης κατασταλτικής επίθεσης, 
της κρατικής βίας και της βιο¬ 
μηχανίας των συλλήψεων και 
διώξεων ενάντια στους αγωνι- 
ζόμενους εκπαιδευτικούς.”. 

Η ανάλυσή τους για τη δολο¬ 
φονική επίθεση είναι η εξής : 

Ο Κουσουρής είχε σταμπαρι- 
στεί από τα ΜΑΤ στην διάρκεια 
των διαδηλώσεων έξω από τα ε¬ 
ξεταστικά κέντρα. Τα ΜΑΤ λοι¬ 
πόν με τις διασυνδέσεις που έ¬ 


χουν με τις παρακρατικές οργα¬ 
νώσεις έδωσαν εντολή σε αυτές 
να δράσουν. Έτσι το παρακρά¬ 
τος λειτούργησε για λογαριασμό 
του κράτους και σαν συνέχεια 
της βίας του, έξω από τα εξετα¬ 
στικά κέντρα, με στόχο να σπά¬ 
σει το “κίνημα των εκπαιδευτι¬ 
κών”. Γι’ αυτό τώρα το βασικό 
είναι η καταδίκη της “κυβερνη¬ 
τικής πολιτικής του αυταρχι- 
σμού”. 

Ακόμα και να δεχτεί κανείς 
αυτή τη λογική, παραμένει ένα 
σοβαρό ερώτημα. 

Γιατί δεν αναφέρεται συγκε- 
συνέχεια στη σελ. 2 

ΠΟΛΙΤΙΚΗ ΗΤΤΑ ΤΟΥ ΕΟΕΙΑΛΦΑΕΙΕΜΟΥ 


συνέχεια από τη σελ. 1 

την ίδια αυτή μορφή μόνο που της 
έχουν αντιστρέφει το περιεχόμε¬ 
νο. Τώρα ο “εξεγερμένος λαός” 
είναι, στον πυρήνα τους, τα σο- 
σιαλ-φασιστικά τάγματα εφόδου, 
ενώ η αστυνομία παίζει εδώ το ρό¬ 
λο μιας νομιμότητας απογυμνω¬ 
μένης από πολιτικά ερείσματα. 
Αυτή η σύγκρουση λοιπόν που θα 
περίμενε κανείς ότι θα ήταν ένας 
περίπατος για τους σοσιαλφασί- 
στες έγινε ο τάφος τους. 

Το λάθος των πολιτικών και 
“στρατιωτικών” σχεδιαστών του 
Περισσού είναι το συνηθισμένο 
λάθος που κάνουν πάντα οι αντι¬ 
δραστικοί. Πρόκειται για το ότι 
υποτιμούν το λαό που εδώ εκφρά¬ 
στηκε με δύο τρόπους: Από τη μια 
εκφράστηκε σαν εξεταζόμενος υ¬ 
ποψήφιος καθηγητής και από την 
άλλη σαν τηλεοπτικό κοινό. Και 
στα δύο αυτά επίπεδα οι σοσιαλ- 
φασίστες έχασαν παταγωδώς τη 
μάχη έξω από κάθε πρόβλεψή 
τους. Κατ’ αρχήν έχασαν τη μάχη 
με τους υποψήφιους. Είχαν πιστέ¬ 
ψει αρχικά ότι με τον ιδεολογικό 
εκφοβισμό που ασκούσαν στους υ¬ 
ποψήφιους ότι δήθεν ήταν προδό¬ 
τες του “κλάδου” θα απέτρεπαν 
ψηλά ποσοστά συμμετοχής στις ε¬ 
ξετάσεις. Ακόμα περισσότερο πί¬ 
στευαν ότι αυτή η ιδεολογική τρο¬ 
μοκρατία θα γινόταν καταλυτική 
όταν θα συμπληρωνόταν με τη φυ¬ 
σική απειλή και τον προσωπικό 
εξευτελισμό τον οποίο επεφύλασ- 
σαν οι τραμπούκοι σε όσους έ¬ 
μπαιναν στα εξεταστικά κέντρα. 
Τέλος, ήταν σίγουροι ότι η βίαιη 
απάντηση των ΜΑΤ στη δίκιά 
τους επίθεση θα γεννούσε στους 
υποψήφιους αισθήματα συμπά¬ 
θειας και ενοχές, θα μεγάλωνε τις 
ψυχολογικές τους ταλαντεύσεις, 
και θα αποτελείωνε κάθε κίνηση 
προς τις εξετάσεις. 

Οι σοσιαλφασίστες περίμεναν ε¬ 
πίσης ότι η πλατιά λαϊκή μάζα θα 
τους αναγνώριζε το ρόλο του θύ¬ 
ματος και με τη σειρά της θα δη¬ 
μιουργούσε μια πρόσθετη πίεση 
προς τους υποψηφίους στη διάρ¬ 
κεια των 4 ημερών που διήρκεσε 
η μάχη. 

Αυτό το σχέδιο συντρίφτηκε 
γιατί ο λαός, είτε σαν υποψήφιος, 
είτε σαν επιτηρητής, είτε σαν τη¬ 
λεθεατής, όχι μόνο δεν έδωσε δε¬ 
κάρα για τις “θυσίες” των σοσιαλ- 
φασιστών, αλλά τους μίσησε ακό¬ 
μα βαθύτερα εξ αιτίας της άθλιας, 
απρόκλητης και φασιστικού τύ¬ 
που επίθεσής τους στους υποψή¬ 
φιους. Ο λαός δεν ήταν ηλίθιος 
και κατάλαβε ότι αυτοί που επι¬ 
τέθηκαν και περικύκλωσαν τα 
σχολεία δεν ήταν σε άμυνα, αλλά 
ήταν σε επίθεση, και ότι δεν εί¬ 
χαν πάει εκεί για να αμυνθούν στα 
ΜΑΤ, ούτε καν για να επιτεθούν 
στα ΜΑΤ, αλλά για να επιτε¬ 
θούν στους υποψήφιους. Ο 
στόχος τους ήταν να εμποδί¬ 
σουν τους υποψήφιους να 
μπουν στα εξεταστικά κέντρα. 
Αυτή ήταν βία ενάντια στο λαό. 
Αυτή ήταν καθαρή, αντιλαϊκή βία. 
Η σύγκρουση των σοσιαλφασι- 
στών με την αστυνομία ήταν συ¬ 
νέπεια αυτής της βίας και δεν ή¬ 
ταν αυτή η βία που ήρθε σαν συ¬ 
νέπεια της σύγκρουσης με την α¬ 
στυνομία, όπως προσποιούνται ε¬ 
παίσχυντα μερικοί από αυτούς. Εί¬ 


ναι χαρακτηριστικό ότι οι σοσιαλ- 
φασίστες για να μη βρεθούν στη 
δύσκολη θέση να φανούν ανοιχτά 
σαν επιτιθέμενοι στο λαό, επιχεί¬ 
ρησαν την προηγούμενη από τις 
εξετάσεις νύχτα να μπουν μέσα σε 
μερικά σχολεία - εξεταστικά κέ¬ 
ντρα και να τα καταλάβουν, ώστε 
το πρωί να εμφανιστούν σαν αμυ¬ 
νόμενοι και περικυκλωμένοι ταυ¬ 
τόχρονα από τα ΜΑΤ και τους 
“συμμάχους τους” υποψηφίους. 

Έτσι την άλλη μέρα το πρωί η 
συμμετοχή των υποψηφίων στο 
διαγωνισμό ήταν τεράστια, πάντα 
μέσα στις δοσμένες συνθήκες. Η 
συμμετοχή τους, που ήταν μόνο 
σχετικά μειωμένη, εμποδίστηκε α¬ 
ποκλειστικά από τη βία και κα¬ 
θόλου από την ιδεολογική πίεση 
των πολιορκητών. 

Αυτή η πραγματικότητα της τε¬ 
ράστιας συμμετοχής, συνέτριψε 
πολιτικά, ιδεολογικά και οργανω¬ 
τικά τη ραχοκοκαλιά του σοσιαλ- 
φασισμού, που ταχύτατα αναδι¬ 
πλώθηκε. Ο στρατηγός Κολοζόφ, 
που έριξε το βάρος του στα Πατή¬ 
σια στον κύριο στόχο της επίθε¬ 
σης όπου τον σοσιαλφασιστικό 
του στρατό εμψύχωνε ο λοχαγός 
Τσιριγώτης των διαρρηκτών, εξα¬ 
φανίστηκε μόλις άρχισαν οι εξε¬ 
τάσεις. Παντού σε όλη την Ελλά¬ 
δα ο σκληρός πυρήνας των πρα¬ 
ξικοπηματιών που αποτελείτο α¬ 
πό στελέχη του Περισσού, γνω¬ 
στούς τραμπούκους, και όλο τον 
εξωκοινοβουλευτικό συρφετό, χά¬ 
θηκε τόσο ξαφνικά, όσο είχε 
εμφανιστεί. Έτσι το έδαφος έμει¬ 
νε ελεύθερο τις υπόλοιπες μέρες 
για τους άταχτους του σοσιαλφα- 
σιστικού στρατοπέδου, κυρίως 
τους σπασιματίες και τους γκα- 
ζάκηδες των Εξαρχείων που έκα¬ 
ναν τόσες ζημιές ώστε υποχρέ¬ 
ωσαν το μεγάλο αφεντικό να τους 
δηλώνει σαν “παρεισφρείσαντες” 
ή όταν το παρακάνανε, σαν “προ¬ 
βοκάτορες”. 

Στην πραγματικότητα η άρνη¬ 
ση του λαού να θεωρήσει τους 
κνΐτες και την ουρά τους θύματα 
της αστυνομικής βίας και να τους 
συμπαρασταθεί, αλλά και η άρνη¬ 
ση των υποψηφίων και των επι¬ 
τηρητών να συμμορφωθούν προς 
τις αξιώσεις αυτών των “θυμά¬ 
των” έρχεται από πολύ μακριά και 
ξεπερνάει το πολιτικοκοινωνικό 
πλαίσιο της συγκεκριμένης μάχης. 
Οι μάζες έχουν μάθει μέσα από 
την ίδια την πολιτική και κοινω¬ 
νική πείρα τους της τελευταίας ει¬ 
κοσαετίας να απεχθάνονται τις 
μεθόδους του σοσιαλφασισμού και 
να μην πέφτουν στην παγίδα του 
ψευτοαριστερού φορμαλισμού. Έ¬ 
χουν μάθει ότι η “αντικατασταλ- 
τική - αντιΜΑΤ” βία του αναρ¬ 
χισμού και της 17νοεμβρίτικης 
τρομοκρατίας, είναι φασισμός ή 
χουλιγκανισμός και δεν έχει κα¬ 
μία σχέση με ένα δημοκρατικό κί¬ 
νημα. Έχουν μάθει ότι αυτή η 
μορφή “κινήματος” είναι δύναμη 
του καθεστώτος και όχι αντικα- 
θεστωτική δύναμη, αφού επιβιώ¬ 
νει ουσιαστικά ανενόχλητη δίχως 
την παραμικρή λαϊκή υποστήριξη 
εδώ και δύο δεκαετίες. Ο λαός έ¬ 
χει παρακολουθήσει τόσα χρόνια 
την επίσημη “αριστερά” να συνυ¬ 
πάρχει και να συγκαλύπτει τους 
“γνωστούς - άγνωστους”. Έχει 
δει πόσο πολύ τους χρειάζεται ό¬ 
ταν τα δικά της τάγματα εφόδου 


επιτίθενται στα Υπουργεία ή στα 
ΜΜΕ ή στις συγκεντρώσεις των 
δημοκρατικών κομμάτων, έξω και 
ενάντια από κάθε θέληση του λα¬ 
ού. Έχει μάθει ότι δίπλα σε κάθε 
εκδήλωση του καθωσπρέπει σο- 
σιαλφασισμού υπάρχει η φωτιά 
και το μολότοφ του αναρχοφασι- 
στικού περιθωρίου, που καμιά φο¬ 
ρά σα λυσσασμένο σκυλί δαγκώ¬ 
νει και τον ίδιο τον προστάτη του. 
Αυτά είναι πείρα δεκαετιών. Αυ¬ 
τή την πείρα πλήρωσε τώρα ο τα¬ 
κτικός και άτακτος στρατός του 
Κολοζόφ και οπισθοχώρησε, αν 
και λυσσασμένος, πνιγμένος μέ¬ 
σα στη γενική κατακραυγή. 

Πραγματικά ήταν τρομερός ο 
τρόπος με τον οποίο η πλατιά μά¬ 
ζα προσανατολίστηκε πολιτικά 
την ώρα που τα τηλεοπτικά σχό- 


συνέχεια από τη σελ. 1 

κριμένα σαν παρακρατική οργά¬ 
νωση η “Χρ. Αυγή”. 

Γιατί δεν αναφέρεται ότι είναι 
αυτή η συγκεκριμένη συμμορία 
που ανέλαβε για λογαριασμό του 
κράτους και της Κυβέρνησης να 
χτυπήσει και να τρομοκρατήσει 
το “κίνημα των εκπαιδευτικών”; 

Η απάντηση σε αυτό το ερώτη¬ 
μα δεν μπορεί να δοθεί αν δε δει 
κανείς συγκεκριμένα τον πολι¬ 
τικό χαρακτήρα αυτής της ναζι- 
στικής συμμορίας. 

Για τους αναγνώστες μας, μέ¬ 
σα από τα αλλεπάλληλα άρθρα 
μας, είναι καθαρός ο χαρακτήρας 
της, σαν μιας δύναμης του σο- 
σιαλφασιστικού μετώπου, σαν μί¬ 
ας δύναμης που πάντα βρέθηκε 
στο πλευρό των “κινημάτων” του, 
είτε στους αγρότες, είτε στους 
καθηγητές το ’97, είτε στους ναυ- 
τεργάτες, είτε στην Ιονική και 
πάντα μαχητικά ενάντια στην Ε¬ 
νωμένη Ευρώπη και στις ΗΠΑ. 
Και όμως ποτέ δεν καταγγέλθη¬ 
κε από κανέναν σαν μία προβο- 
κατόρικη ναζιστική οργάνωση, ό¬ 
πως γίνεται άλλωστε και τώρα. 

Το δολοφονικό χτύπημα στον 
Κουσουρή, αντικειμενικά έδινε 
στο ψευτοΚΚΕ ένα ακόμα σοβα¬ 
ρό στοιχείο για να στήσει το α¬ 
ντιαυταρχικό του μέτωπο ενάντια 
στο κράτος των ΜΑΤ και το πα¬ 
ρακράτος. 

Από πολιτική άποψη το χτύπη¬ 
μα της “Χρ. Αυγής” υπηρετούσε 
αυτό τον στόχο. Και εδώ ήταν α¬ 
παραίτητη για το σοσιαλφασισμό 
η κάλυψη της ναζιστικής συμμο¬ 
ρίας. 

Γιατί κανείς δεν μπορεί να ι¬ 
σχυριστεί σοβαρά, αν παρακολου¬ 
θεί στοιχειωδώς τις θέσεις της 
“Χρ. Αυγής”, πως η συμμορία αυ¬ 
τή -παρά τους δεσμούς που δια¬ 
τηρεί με τα ΜΑΤ- είναι μία ορ¬ 
γάνωση στην υπηρεσία αυτής της 
κυβέρνησης. 

Εξάλλου δεν είναι τυχαίο το γε¬ 
γονός πως η εκδοχή για πρώτη 
φορά πως πίσω από τη δολοφο¬ 
νική επίθεση είναι η “Χρ. Αυγή”, 
μπήκε από την κυβέρνηση και αυ¬ 
τό όχι για να καλύψει κάποια δι- 


λια κατευθύνονταν για ώρες απο¬ 
κλειστικά ενάντια στην αστυνο¬ 
μική βία. Αποδείχτηκε ότι οι ει¬ 
κόνες της βίας και του εξευτελι- 
σμού ενάντια στους διαγωνιζόμε- 
νους μαζί και η από καιρό υπο¬ 
στήριξη της κοινής γνώμης στη 
γραμμή της κατάργησης της επε¬ 
τηρίδας, ήταν αρκετές για να γί¬ 
νει αυτός ο προσανατολισμός. Αυ¬ 
τός ο λαός δεν έχει σήμερα πολι¬ 
τική έκφραση που να του αναλο¬ 
γεί, αλλά έχει πραγματικά ανα¬ 
πτυγμένο πολιτικό ένστικτο. 
Μπορεί να πέφτει στην παγίδα 
του τούρκικου “εθνικού κινδύ¬ 
νου” επειδή δεν είναι στην άμεση 
πείρα του η διεθνής και τοπική 
διπλωματία, αλλά εκεί που η πεί¬ 
ρα του είναι άμεση, δηλαδή στα 
ζητήματα της εσωτερικής πολιτι¬ 


κή της παρακρατική οργάνωση 
τύπου “καρφίτσα”, όπως έλεγε ο 
Ριζοσπάστης, αλλά ακριβώς ό¬ 
πως αποδείχτηκε γιατί ήταν η α¬ 
λήθεια. 

Το ψευτοΚΚΕ και όλος ο κνΐ- 
τικου τύπος τροτσκισμός έχουν 
ανάγκη από τις προβοκάτσιες 
της ναζιστικής συμμορίας, ιδιαί¬ 
τερα στη σημερινή φάση της σο- 
σιαλφασιστικής επίθεσης. Έτσι 
είναι υποχρεωμένοι να τη χρη¬ 
σιμοποιούν και ταυτόχρονα να 
την καλύπτουν με κάθε τρόπο. 

Το δημοκρατικό αντιφασιστι¬ 
κό κίνημα δεν μπορεί να μπεί το 
ίδιο σε τέτοιου είδους ερωτημα¬ 
τικά και προβοκάτσιες. 

Η ναζιστική συμμορία της “Χρ. 
Αυγής” βρίσκεται πίσω από την 
τελευταία δολοφονική επίθεση. 

Αυτή την αλήθεια δεν μπορεί 
πλέον να την κρύψει κανείς. 

Και αυτό επιβάλλει την έντα¬ 
ση της πάλης απέναντι σε αυτή 
τη συμμορία. Εδώ βρίσκονται οι 
ευθύνες της κυβέρνησης, που την 
αφήνει να κινείται ελεύθερα μέ¬ 
σα στα πλαίσια του αστικού κοι¬ 
νοβουλευτισμού. 

Μια ευθύνη που βρίσκεται επί¬ 
σης σε όλα τα κόμματα της α¬ 
ντιπολίτευσης και πρώτα-πρώ¬ 
τα στο ίδιο το ΝΑΡ, το οποίο μέ¬ 
σα στη διακομματική επιτροπή 
στις προηγούμενες εκλογές χτύ¬ 
πησε την πρόταση της ΟΑΚΚΕ 
να πεταχτούν έξω από αυτήν, οι 
Χρυσαυγίτες. 

Η Αντιναζιστική Πρωτοβουλία 
είναι η μόνη οργάνωση που έχει 
βάλλει με αποφασιστικό τρόπο 
το ζήτημα της απαγόρευσης της 
δράσης της “Χρ. Αυγής” και της 
παραδειγματικής τιμωρίας των 
τραμπούκων της. 

Το αίτημα αυτό μπαίνει σήμε¬ 
ρα με τον πιο οξυμένο τρόπο. 

Ούτε η κυβέρνηση ούτε κανέ¬ 
νας άλλος δεν μπορεί σήμερα να 
κλείνει τα μάτια του σε αυτή 
την πραγματικότητα. 

Οι προβοκάτορες δολοφόνοι 
πρέπει να συλληφθούν και να τι¬ 
μωρηθούν. Οι ευθύνες της κυβέρ¬ 
νησης είναι τεράστιες σε αυτό το 
ζήτημα. Ακόμα και αν δεν μπο- 


κής πάλης είναι πολύ δύσκολο 
να εξαπατηθεί. 

Η ήττα του σοσιαλφασιστικού 
μετώπου, στο οποίο στις 12 του 
Ιούνη ανήκαν τέσσερα κόμματα, 
(ψευτοΚΚΕ, ΔΗΚΚΙ, ΣΥΝ, ΠΟ- 
ΛΑΝ) και μια ηγεμονική πολιτική 
φράξια (η καραμανλική στη ΝΑ), 
ενώ το κυβερνητικό κόμμα ήταν 
τουλάχιστον εξαφανισμένο, είναι 
μια πολύ μεγάλη στιγμή της με¬ 
ταπολιτευτικής δημοκρατίας. 

Οι σοσιαλφασίστες με τις κόκ¬ 
κινες, τις γαλάζιες και τις μαύρες 
σημαίες, τα σφυροδρέπανα και 
τους ορθόδοξους σταυρούς τους δε 
θα περάσουν εύκολα. Το πνεύμα 
του παλιού ΚΚΕ και του Πολυ¬ 
τεχνείου δεν έχει πεθάνει, όσες 
μεταμορφώσεις και να κάνει η νέα 
αντίδραση. 


ρούν να αναγνωριστούν οι συ¬ 
γκεκριμένοι τραμπούκοι-δολο- 
φόνοι, οι ψευτοπαλικαράδες “η¬ 
γέτες” της ναζιστικής συμμορί¬ 
ας είναι γνωστοί.. Και αυτοί δεν 
καλύπτονται πίσω από κάποια 
“εθνική ομάδα δράσης”, που πή¬ 
ρε υποτίθεται την ευθύνη της δο¬ 
λοφονικής επίθεσης. 

Η απαίτηση του δημοκρατικού- 
αντιφασιστικού κινήματος πρέ¬ 
πει να γίνει ακόμα πιο δυνατή 
και μαζική : Να βγει τώρα ε¬ 
κτός νόμου η ναζιστική συμ¬ 
μορία. Αυτή είναι η πολιτική 
απάντηση στη δολοφονική ε¬ 
πίθεση. Όποιος δεν βάζει τώ¬ 
ρα πάνω απ’ όλα ζήτημα “Χρ. 
Αυγής” είναι τουλάχιστον ύ¬ 
ποπτος. 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ. 8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 


Ο ΝΕΟΝΑΖΙΣΜΟΣ 
ΕΡΓΑΛΕΙΟ ΠΡΟΒΟΚΑΤΣΙΑΣ 

ΤΟ ΤΕΡΑΤΩΔΕΣ ΚΡΑΤΟΣ ΚΟΚΚΑΑΗ 


Ο πόλεμος Ελευθεροτυπίας - Κόκκαλη, στον οποίο μπή 
κε και η Καθημερινή του Αλαφούζου στο πλευρό του 
Τεγόπουλου, έφερε στην επιφάνεια σε όλο του το με¬ 
γαλείο την αυτοκρατορία τέρας που έχει δημιουργήσει ο Κόκ- 
καλης στηριζόμενος στη σκανδαλώδη προνομιακή του μετα¬ 
χείριση από το Αημόσιο. Από την άλλη αποκάλυψε τον παρα¬ 
σιτισμό και τη διαφθορά αυτού του τέρατος που απομυζά το 
Δημόσιο και διαλύει την οικονομική ζωή της χώρας. Ο πρά¬ 
κτορας της Στάζι, και εκπρόσωπος των ρώσικων συμφερόντων 
στη χώρα, έχει καταφέρει με τη στήριξη του σοσιαλφασισμού 
να εξαρτήσει ως ένα βαθμό τεχνολογικά τον ΟΤΕ και να διεισ- 
δύσει στη μηχανοργάνωση των περισσότερων δημόσιων υπη¬ 
ρεσιών. 

Με βάση την τεράστια οικονομική του δύναμη επιχειρεί να 
γίνει πολιτικός παράγοντας μέσα από τον Ολυμπιακό, βάζο¬ 
ντας την ΠΕΦΟ να στηρίζει τον υποψήφιο του Λαλιώτη στον 
Πειραιά, Φωτίου και τον υποψήφιο του ψευτοΚΚΕ στο Πέραμα 
Πατσιλινάκο. 


Ο ΔΙΑΠΛΕΚΟΜΕΝΟΣ 
ΚΟΚΚΑΛΗΣ ΚΑΙ Ο 

“ΔΙΑΠΛΕΚΟΜΕΝΟΣ” 
ΤΕΓΟΠΟΥ ΛΟΣ 

Εδώ πρέπει να ξεκαθαρίσου¬ 
με τον ορισμό της διαπλοκής. 
Για το σοσιαλφασιστικό μέτω¬ 
πο ψευτοΚΚΕ-ΣΥΝ υπάρχει 
διαπλοκή όπου δεν υπάρχει 
Κόκκαλης, όπου στην οικονο¬ 
μική ζωή κυριαρχούν τα τμή¬ 
ματα του ευρωπαιόφιλου ή του 
αναπτυξιακού κεφαλαίου της 
αστικής τάξης. Η πραγματικό¬ 
τητα είναι αντίστροφη. Ο με¬ 
γαλύτερος διαπλεκόμενος στην 
οικονομική και πολιτική ζωή 
της Ελλάδας σήμερα είναι ο 
Κόκκαλης, ο οποίος για άλλη 
μια φορά απολαμβάνει οικου¬ 
μενική στήριξη από τα κόμμα¬ 
τα, με κάποιες παραφωνίες στο 
εσωτερικό τους (Κεφαλογιάν- 
νης, Καμμένος στη Ν.Δ.). 

Θα εξετάσουμε σ’ αυτό το ση¬ 
μείο πως διαπλέκεται ο Κόκ¬ 
καλης. 

Ο άνθρωπος που άνοιξε πρώ¬ 
τος τον δρόμο στον Κόκκαλη 
ήταν ο πράκτορας της Ρωσίας 
Παπανδρέου. Επί κυβερνήσεως 
Παπανδρέου, και με τη στήρι¬ 
ξη του Α. Παπανδρέου, η Βά- 
σω Παπανδρέου τσάκισε την 
ελληνική βιομηχανία παρα¬ 
γωγής ηλεκτρονικού τηλεπι¬ 
κοινωνιακού υλικού, την ΕΛ- 
ΒΗΛ, μπλοκάροντας την ανά¬ 
θεση της προμήθειας των ψη¬ 
φιακών παροχών του ΟΤΕ υ¬ 
πέρ του Κόκκαλη. Η διείσδυ¬ 
ση του πράκτορα Κόκκαλη ξε¬ 
κίνησε με το τσάκισμα της ντό¬ 
πιας βιομηχανίας. Από το 1981 
εώς το 1998, άλλαξαν κυβερνή¬ 
σεις σ’ αυτόν τον τόπο, αλλά ο 
Κόκκαλης παρέμεινε ακλόνη¬ 
τος. Η οικουμενική συνέχισε 
την αμαρτωλή σχέση ΟΤΕ - 
Κόκκαλη. Η κυβέρνηση Μη- 
τσοτάκη υπόγραψε τη σύμβα¬ 
ση για το “ΞΥΣΤΟ” αλλά αρ- 
νήθηκε πεισματικά να υπογρά¬ 
ψει τη σύμβαση ανάθεση 
1.100.000 ψηφιακών παροχών. 
Η κυβέρνηση Μητσοτάκη έπε¬ 
σε όταν προσπάθησε να ιδιω¬ 
τικοποιήσει τον ΟΤΕ, και ο ί¬ 
διος ο Μητσοτάκης κατάγγει¬ 
λε τον Κόκκαλη σαν υπεύθυνο 
για την πτώση του. Η σύμβαση 
του Κόκκαλη υπογράφηκε τε¬ 


λικά το 1994 επί κυβερνήσεως 
ΠΑΣΟΚ. Ο Ανδριανόπουλος 
τάραξε τα νερά το 1996 όταν με 
έγγραφη αναφορά του στον ει¬ 
σαγγελέα ζήτησε τη διερεύνη- 
ση της τελευταίας αυτής ανά¬ 
θεσης, γιατί υπήρχαν καλύτερες 
προσφορές και γιατί ο Κόκκα¬ 
λης ήταν χρεωμένος στον ΟΤΕ. 
Ο αντεισαγγελέας Εφετών Ζορ- 
μπάς ανέλαβε να εκκαθαρίσει 
δικαστικά τον Κόκκαλη, αλλά 
πριν προλάβει εκκαθαρίστηκε ο 
ίδιος από τον εκπρόσωπο του 
σοσιαλφασισμού στη δικαστική 
εξουσία Τζανακάκη, που έδω¬ 
σε την υπόθεση στον δικό του 
Καράμπελα. Αποτέλεσμα ήταν 
το πρόσφατο απαλλακτικό βού¬ 
λευμα που άφηνε μάλιστα υπό¬ 
νοιες δόλιας συμπεριφοράς για 
τους διώκτες του Κόκκαλη, οι 
οποίοι από κατήγοροι μετατρά¬ 
πηκαν σε κατηγορούμενοι! Το 
τελευταίο μεγάλο πακέτο ψη¬ 
φιακού υλικού ύψους άνω 380 
δις δόθηκε πρόσφατα σε Ιντρα- 
κόμ και Ζίμενς με τις περίφη¬ 
μες “προγραμματικές συμφωνί¬ 
ες”. 

Η κυβέρνηση Σημίτη με υ¬ 
πουργό Ανάπτυξης πάλι τη μοι¬ 
ραία Β. Παπανδρέου, άφησε τον 
Κόκκαλη να δικτυωθεί ακόμα 
περισσότερο μέσα στο Δημόσιο 
και στην οικονομική ζωή της 
χώρας. Ο Κόκκαλης είναι το 
ρωσόδουλο κεφάλαιο, το στή¬ 
ριγμα της ρωσόφιλης αστικής 
τάξης και της ρωσόδουλης φρά¬ 
ξιας της στην οικονομία. Η κυ¬ 
βέρνηση Σημίτη, υποτακτική 
στο Λαλιώτη, με τη Β. Παπαν¬ 
δρέου να διατηρεί σκοτεινές 
σχέσεις με τον Κόκκαλη, δεν 
μπορεί παρά να βοηθά την α¬ 
νάπτυξη του. Η κυριαρχία του 
Κόκκαλη οφείλεται στη στήρι¬ 
ξη του από την οικουμενική ε¬ 
ξουσία Λαλιώτη-ψευτοΚΚΕ- 
ΣΥΝ-καραμανλικής Ν.Δ. Σε 
αυτή την παρέα τελευταία προ¬ 
στέθηκε και το επίσης ρωσόφι¬ 
λο ΔΗΚΚΙ. Το χτύπημα του 
Κόκκαλη και το πέταγμα του 
έξω από οποιονδήποτε τομέα 
της οικονομικής ζωής και κυ¬ 
ρίως έξω από το Δημόσιο είναι 
καθήκον της πολιτικής δημο¬ 
κρατίας στη χώρα. 

Ας δούμε λοιπόν, που απλώ¬ 
νει τα πλοκάμια του το τέρας 


Κόκκαλη: 

Στον τομέα των τηλεπικοινω¬ 
νιών: Η εταιρεία Ιντρακόμ έχει 
αναλάβει σχεδόν μονοπωλιακά 
τις προμήθειες του ΟΤΕ. Η I- 
ντρακόμ είναι η ναυαρχίδα του 
ομίλου Κόκκαλη, η εταιρεία που 
χρησιμοποιήθηκε για να απο¬ 
κτήσει κύρος και υπόσταση ο 
Κόκκαλης στο εξωτερικό. Ο Ο¬ 
ΤΕ έκανε τον Κόκκαλη δειθνή 
επιχειρηματία. 

Η Ιντρακόμ συμμετέχει σε πο¬ 
σοστό 10% στην εταιρεία κινη¬ 
τής τηλεφωνίας Ραηαίοη, ενώ 
παράλληλα έχει παρουσία σε 
αρκετές χώρες της ανατολικής 
Ευρώπης με θυγατρικές όπως η 
Βιιΐίοη που έχει άδεια καρτο¬ 
τηλεφώνων στη Βουλγαρία, η 
ΙηΙταίηνοδΙ και η ΙηΙταοοπι στη 
Ρουμανία, ενώ συμμετέχει σε 
πολλές εξαγωγικές δραστηριό¬ 
τητες του ΟΤΕ έχοντας το ρό¬ 
λο του προμηθευτή υλικών. 

Πρόσφατα, συμφώνησε με την 
αμερικάνικη εταιρεία 
“ΝοτΗιτορ Οπιηιηιαη 

ΟοτροταΙίοη” την παραγωγή η¬ 
λεκτρονικών εξαρτημάτων του 
αμυντικού υλικού που προορί¬ 
ζεται για τα συστήματα του αε¬ 
ροσκάφους Ε-20 ΗίΐνΛοχϋ που 
θα παράγονται στις εγκαταστά¬ 
σεις της. Έχει ήδη εξασφαλίσει 
συμμετοχή σε προγράμματα του 
ΝΑΤΟ, προφανώς χάρη στη ρω¬ 
σόφιλη φράξια Κλίντον. 

Στον τομέα της πληροφορικής: 
Η εταιρεία Ιντρασόφτ έχει ανα- 
λάβει τη μηχανοργάνωση των 
υπηρεσιών του Δημοσίου. Μέ¬ 
σα σε λίγα χρόνια έχει γίνει μία 
από τις μεγαλύτερες επιχειρή¬ 
σεις του κλάδου, επειδή σ’ αυ¬ 
τήν γίνονται όλες οι αναθέσεις. 

Ενδεικτικά αναφέρουμε το 
πρόγραμμα μηχανογράφηση 
των Εφοριών Ταχίκ και την ε¬ 
πεξεργασία των δηλώσεων 
ΦΜΑΠ, και του εντύπου Ε9 που 
ανατέθηκαν στην Ιντρασόφτ α¬ 
πό το υπουργείο Οικονομικών. 

Στον τομέα της υγείας: Η ε¬ 
ταιρεία ΜεδίδοΗ δημιουργήθη- 
κε πρόσφατα από τον Κόκκα¬ 
λη σε συνεργασία με τον όμιλο 
επιχειρήσεων του Γ. Αποστολό- 
πουλου. Θα ασχοληθεί με την 
ανάπτυξη, παραγωγή και εμπο¬ 
ρία προϊόντων λογισμικού, την 
τηλεματική, την τηλεϊατρική 
και την ανάπτυξη πληροφορια¬ 
κών συστημάτων μηχανοργά¬ 
νωσης σε οργανισμούς υπηρε¬ 
σιών υγείας. 

Στον τομέα του αθλητισμού: Ο 
Κόκκαλης είναι πρόεδρος της 
ΠΑΕ Ολυμπιακός, μία θέση που 
διατηρεί ακόμα επίσης με την 
“ευγενική χορηγία” του 
κράτους, που προχώρησε σε 
ρύθμιση των χρεών της ΠΑΕ. 
Εώς το 2003 ο Ολυμπιακός θα 
πληρώνει σε μηνιαίες δόσεις 
των 30-50 εκατομμυρίων δραχ¬ 
μών το χρέος που δημιουργή- 
θηκε στις αρχές της δεκαετίας 


του 1990! 

Η κοινοπραξία “Στιγμιαίο 
Λαχείο” στην οποία μετέχει κα¬ 
τά πλειοψηφία ο Κόκκαλης α¬ 
πό το 1993 έχει αναλάβει τη δια¬ 
χείριση του ΞΥΣΤΟ. 

Η Ιντραλότ, εταιρεία του Κόκ¬ 
καλη που δραστηριοποιείται 
στο χώρο των τυχερών παιχνι- 
διών ανάλαβε την ανάπτυξη του 
ΛΟΤΤΟ, ενώ διεκδικεί την α¬ 
νάληψη της διοργάνωσης του 
Αθλητικού Στοιχήματος που 
προγραμματίζει ο ΟΠΑΠ. 

Ο κύκλος εργασιών της εται¬ 
ρείας Ιντρακόμ, το πρώτο εξά¬ 
μηνο του 1998 θα κυμανθεί στα 
40 δισεκατομμύρια δρχ. έναντι 
23 δις που ήταν το αντίστοιχο 
εξάμηνο του 1997 (αύξηση 
73,9%). Στις επιχειρήσεις του 
Κόκκαλη απασχολούνται σήμε¬ 
ρα περίπου 3.500 άτομα με πρό¬ 
βλεψη να δημιουργηθούν άλλες 
1.500 νέες θέσεις εργασίας την 
προσεχή πενταετία. 

Δεν είναι ο Τεγόπουλος λοι¬ 
πόν που τράφηκε και γιγάντω¬ 
σε από τη σχέση του με το κρά¬ 
τος, αλλά ο Κόκκαλης. 

ΨΗΦΙΑΚΗ ΤΗΛΕΟΡΑ¬ 
ΣΗ-ΑΘΛΗΤΙΚΟ ΣΤΟΙΧΗ- 

ΜΑ-ΟΤΕ ΜΟΛΔΑΒΙΑΣ 

ΕΝΑ, ΔΥΟ, ΤΡΙΑ, ΠΟΛ¬ 
ΛΑ ΣΚΑΝΔΑΛΑ ΚΟΚ¬ 
ΚΑΛΗ 

Η λειτουργία ψηφιακής τηλε¬ 
όρασης στην Ελλάδα, έγινε η 
αιτία για να ξεκινήσει η Ελευ¬ 
θεροτυπία την εκστρατεία ενά¬ 
ντια στον Κόκκαλη. Δεν ήταν 
όμως ο Τεγόπουλος που έριξε 
το γάντι. 

Η κυβέρνηση Σημίτη εκμε¬ 
ταλλευόμενη την ευκαιρία που 
της δινόταν από την ευρωπαϊ¬ 
κή νομοθεσία άνοιξε το δρόμο 
για τη λειτουργία ψηφιακής 
τηλεόρασης στην Ελλάδα από 
ιδιώτες και κάλεσε κάθε ενδια¬ 
φερόμενο που είχε τις απαραί¬ 
τητες τεχνικές γνώσεις, τις υ¬ 
λικές και οικονομικές προϋπο¬ 
θέσεις να εκδηλώσει το ενδια¬ 
φέρον του. Τα κανάλια ΜΕΘΑ 
και ΕΙΕΜΝΕΤ δήλωσαν υποψη¬ 
φιότητα για χορήγηση σχετικής 
άδειας. Στο ΜΕΟΑ συμμετέχουν 
οι Τεγόπουλος, Λαμπράκης, 
Μπόμπολας και Βαρδινογιάν- 
νης. Όλα φαίνονταν να κυλούν 
ομαλά, με τη διαφορά ότι ο Κόκ¬ 
καλης δεν ήταν έτοιμος για ψη¬ 
φιακή και ήταν ανεπίτρεπτο 
στο κράτος Κόκκαλη, να υπάρ¬ 
χει ένα πανίσχυρο ΜΕΟΑ στον 
τομέα της ψηφιακής. Έτσι το 
όλο νομοσχέδιο έχει μπλοκαρι- 
στεί γιατί το σοσιαλφασιστικό 
μέτωπο απεφάνθη ότι πρέπει να 
μην επιτραπεί η δημιουργία μο¬ 
νοπωλίων σ’ αυτόν τον τομέα, 
για να μη δυναμώσουν τα “δια- 
πλεκόμενα”. Ο σοσιαλφασισμός 
έτσι καθιερώνει παντού το μο¬ 
νοπώλιο Κόκκαλη. 

Φαίνεται ότι οι “ρώσοι” βρή¬ 


καν τελικά τη φόρμουλα για να 
αποκλείσουν ΜΕΟΑ και 
ΕΙΕΜΝΕΤ από την ψηφιακή. Η 
άδεια για την ψηφιακή θα χο¬ 
ρηγείται υπό τον όρο ότι οι ι¬ 
διοκτήτες τηλεοπτικών κανα- 
λιών που έχουν επίγειες συχνό¬ 
τητες θα παραιτηθούν από αυ¬ 
τές. Αυτό βέβαια ευνοεί όσους 
δεν έχουν επίγειες συχνότητες. 
Έτσι, η κύρια σύγκρουση Τε- 
γόπουλου-Κόκκαλη έκλεισε με 
τη νίκη του Κόκκαλη και την 
ήττα των “διαπλεκόμενων”. 

Δεν ήταν όμως μόνο στον το¬ 
μέα της ψηφιακής που ο Κόκ¬ 
καλης έκανε επίθεση. Στη διάρ¬ 
κεια αυτής της σύγκρουσης, ο 
Κόκκαλης πήρε από την Ελευ¬ 
θεροτυπία τον Αθανασιάδη, που 
έγραφε τη γνωστή στήλη της 
Μαύρης Τρύπας, και τον χρη¬ 
σιμοποίησε για την έκδοση του 
περιοδικού του Ολυμπιακού 
Πρωταθλητής. 

Ο Τεγόπουλος στη συνέχεια 
χτύπησε το σκάνδαλο της ανα¬ 
νέωσης της σύμβασης του Ξυ¬ 
στού, για το οποίο έχουμε γρά¬ 
ψει αναλυτικά στη Νέα Ανα¬ 
τολή. Με τελευταία γνωμοδό¬ 
τηση του το Νομικό Συμβούλιο 
δέχτηκε την ανανέωση της σύμ¬ 
βασης Κόκκαλη που έκανε ο υ¬ 
φυπουργός Οικονομικών Δρυς 
με τη μορφή της τροποποίησης. 
Έτσι ο Κόκκαλης θα συνεχίσει 
να εκμεταλλεύεται το Ξυστό, 
χωρίς να επιτρέπει στο Δημό¬ 
σιο ουσιαστικό έλεγχο. 

Τελευταία έχει έρθει στην ε¬ 
πιφάνεια το σκάνδαλο της διορ¬ 
γάνωσης του “Αθλητικού Στοι¬ 
χήματος” του ΟΠΑΠ, με την Ε¬ 
λευθεροτυπία να πρωτοστατεί 
κι εδώ στην αποκάλυψη των 
στοιχείων του σκανδάλου. Το 
Αθλητικό Στοίχημα είναι παι¬ 
χνίδι του ΟΠΑΠ ανάλογο με 
το ΠΡΟΠΟ. Τρία είναι τα ση¬ 
μεία που δημιουργούν το σκάν¬ 
δαλο στην υπόθεση του Αθλη¬ 
τικού Στοιχήματος: Το πρώτο 
είναι ότι υπήρχε προηγούμενη 
αλληλογραφία μεταξύ ΟΠΑΠ 
και της Ιντραλότ του Κόκκα¬ 
λη, με την οποία ουσιαστικά 
συνδιαμορφώθηκαν οι όροι της 
ανάθεσης ώστε αν ανταποκρί- 
νονται στις δυνατότητες Κόκ¬ 
καλη. Το δεύτερο είναι ότι δεν 
υπήρχε κάποια ουσιαστική ανά¬ 
γκη για συμμετοχή ιδιώτη ως 
συνεταίρο του ΟΠΑΠ στο Α¬ 
θλητικό Στοίχημα. Η ρύθμιση έ¬ 
γινε αποκλειστικά για όφελος 
του Κόκκαλη, χωρίς να υπάρ¬ 
χει όφελος για το Δημόσιο. Το 
τρίτο είναι ότι υπάρχει ασυμβί¬ 
βαστο για τον Κόκκαλη αφού 
είναι πρόεδρος ΠΑΕ. Αυτό οι 
Βενιζέλος και Φούρας που εί¬ 
ναι συναρμόδιοι για την υπόθε¬ 
ση το αντιμετώπισαν ως εξής: 
Διαβεβαίωσαν ότι δεν θα συμ¬ 
μετέχουν ελληνικές ομάδες στο 

συνέχεια στη σελ. 5 

Οι τραμπουκιομοι στο Ραο στις 12 Ιουνη 

Ο "ΚΙΝΗΜΑΤΙΚΟΣ" ΜΙΚΡΟΑΣΤΙΣΜΟΣ 
ΔΙΑΒΑΙΝΕΙ ΤΟ ΡΟΥΒΙΚΟΝΑ ΤΟΥ 

ΣΟΣΙΑΛΦΑΣΙΣΜΟΥ 


Η μεγάλη μάχη της 12 του Ιούνη χάραξε πιο βαθιά από 
κάθε άλλη φορά τα δύο στρατόπεδα στην Ελλάδα. 

Από τη μια το στρατόπεδο της δημοκρατικής νομιμότητας 
και της προόδου. Από την άλλη το στρατόπεδο του σοσιαλφα- 
σισμού. Αυτοί που μπήκαν στο δεύτερο στρατόπεδο στις 12 του 
Ιούνη οδηγούνται σε μια οριστική ρήξη με το λαό. Πολύ δύ¬ 
σκολα ένας δημοκράτης θα μπορούσε να σταθεί δίπλα και ακόμα 
χειρότερα να χαιρετήσει τους χυδαίους τραμπουκισμούς και 
τις εξευτελιστικές χειρονομίες απέναντι στην αληθινά άμαχη 
μάζα, απέναντι σε αυτό που με γενικό τρόπο ονομάζουμε λαό, 
τους υποψήφιους του ΑΣΕΠ. 


Ασφαλώς στο σοσιαλφασιστικό 
στρατόπεδο δεν μπήκαν όλοι με 
τον ίδιο τρόπο και δεν ήταν όλοι 
φασίστες. Είναι άλλο πράγμα ο έ¬ 
μπειρος κνΐτης τραμπούκος του 
ψευτοΚΚΕ ή του ΣΥΝ, που είναι 
οπαδός των ταγμάτων εφόδου του 
Ρεμ, διεφθαρμένος ως το μεδούλι, 
άλλο ο διαρρήκτης του ΜΛ-ΚΚΕ 
που είναι μικροαστός, άλλο ο 
ΚΚΕ(μ-λ), ο ΟΣΕτζής, ο Α/Συνέ- 
χεια, και ο μέσος ΝΑΡΐτης που 
είναι οι κληρονόμοι του αντιδρα¬ 
στικού τροτσκισμού, οι οποίοι εί¬ 
ναι διατεθειμένοι να βοηθήσουν 
τη σοσιαλφασιστική πολιτική δι¬ 
κτατορία χωρίς να είναι όλοι έ¬ 
τοιμοι να πάνε ως τις πιο ακραίες 
συνέπειές της, και είναι άλλο, τέ¬ 
λος, ο “κινηματίας” μικροαστός 
ρομαντικός φορμαλιστής που τον 
συναντάμε στην Κίνηση ή στην 
ΑΚΟΑ ή στις παρυφές του ΣΥΝ, 
ή στους γενικά παροπλισμένους 
και ανεξάρτητους “τέως” που κά¬ 
θε τόσο ενθουσιάζονται από κάθε 
νέα “επανάσταση” που κηρύσσει 
ο Περισσός, και μετά απογοητεύ¬ 
ονται και ξαναπέφτουν σε συλλο¬ 
γή. Από τη συγκεκριμένη πολιτι¬ 
κή άποψη όλοι αυτοί έκαναν την 
ίδια ζημιά, αφού μπήκαν αντικει¬ 
μενικά κάτω από την καθοδήγη¬ 
ση του Κολοζόφ. Μάλιστα οι κα¬ 
λύτεροι από αυτούς έκαναν τη με¬ 
γαλύτερη ζημιά, γιατί έδωσαν νέο 
αίμα, ευρύτητα και κάποιο κύρος 
στον άθλιο και απομονωμένο 
στρατό των παλιών τραμπού- 
κων.(Μιλάμε ως εδώ για τον πο¬ 
λιτικό σοσιαλφασιστικό στρατό 
της 12 του Ιούνη και όχι για τη 
μοναδική κοινωνική του πτέρυγα 
που ήταν οι αναπληρωτές). 

Όμως από την άποψη της πολι¬ 
τικής στρατηγικής, ενδιαφέρει πο¬ 
λύ το δημοκρατικό στρατόπεδο 
και τους κομμουνιστές η ανάλυ¬ 
ση των όρων κάτω από τους ο¬ 
ποίους όλοι αυτοί βρέθηκαν μαζί 
στο άγριο πανηγύρι. Κι αυτό για¬ 
τί τώρα περισσότερο από ποτέ εί¬ 
ναι αναγκαία η πάλη για την α¬ 
πομόνωση του σκληρού πυρήνα 
των σοσιαλφασιστών από μια πιο 
ενδιάμεση πολιτικά και ευρύτερη 
αριθμητικά μικροαστική μάζα που 
μπορούν να επηρεάζουν και να 
χρησιμοποιούν στην πρώτη γραμ¬ 
μή της εφόδου τους. 

Γι’ αυτούς τους τελευταίους η 
φασιστική βία που άσκησαν στους 
διαγωνιζόμενους και τους επιτη¬ 
ρητές είναι βία σε απεργοσπάστες 
ή βία στους βοηθούς των ΜΑΤ. 


Τους είναι αδύνατο να καταλά¬ 
βουν ότι οι ίδιοι είναι τμήμα ενός 
άλλου κατασταλτικού μηχανι¬ 
σμού δηλαδή των ΚΝΑΤ και, ε¬ 
πίσης, ότι είναι οι ίδιοι που έχουν 
την πολιτική και ιδεολογική 
γραμμή των απεργοσπαστών, δη¬ 
λαδή της μειοψηφίας που συ¬ 
γκρούεται με τα γενικότερα συμ¬ 
φέροντα, αλλά και τις διαθέσεις 
της εργατικής τάξης. Ιδιαίτερα ο 
μικροαστός έχει δουλευτεί χρόνια 
από το ψευτοΚΚΕ να βλέπει κύ¬ 
ρια στα ΜΑΤ το φασισμό και όχι 
στις δυνάμεις που επιτίθενται 
στον κοινοβουλευτισμό από τη 
μεριά του αναδυόμενου φασιστι¬ 
κού μηχανισμού βίας. Οι μικροα¬ 
στοί φορμαλιστές είναι αδύνατο 
να συλλάβουν τους λόγους που έ¬ 
καναν το χιτλερισμό να περάσει 
από μια περίοδο παρανομίας και 
μαχητικής σύγκρουσης με τη Δη¬ 
μοκρατία της Βαϊμάρης και τους 
κατασταλτικούς της μηχανισμούς, 
πριν έρθει στην εξουσία. Η “νέα 
τάξη” πρέπει υποχρεωτικά να α- 
ναδυθεί μέσα από τη σύγκρουση 
με την “παλιά τάξη” της παρακ¬ 
μασμένης αστικής δημοκρατίας. 
Μόνο αυτή την πορεία άλλωστε 
μπορούν να καταλάβουν σαν επα¬ 
ναστατική τα φανατικά και τσα¬ 
κισμένα μικροαστικά στρώματα 
που στηρίζουν κάθε ναζισμό στην 
πορεία του προς την εξουσία. Αυ¬ 
τό το μίσος του παλιού αστικού 
κόσμου είναι που τους τυφλώνει 
και υποστηρίζουν κάθε καινούρ¬ 
για φόρμα, ακόμα και την πιο σά¬ 
πια αυτού του παλιού κόσμου, αρ¬ 
κεί αυτή να διακηρύσσει τη ρήξη 
με αυτόν τον κόσμο. Αυτή είναι η 
φασιστική αντιστροφή. 

Ας έρθουμε πάλι στη συγκεκρι¬ 
μένη περίπτωση και ας δούμε πως 
δουλεύει η αντιστροφή στην πε¬ 
ρίπτωση της μάχης των εξετάσε¬ 
ων. Οι διαγωνιζόμενοι και οι επι¬ 
τηρητές στη συγκεκριμένη περί¬ 
πτωση έκφραζαν τη γενική αντί¬ 
ληψη και θέληση του λαού υπέρ 
του ελέγχου, της αξιολόγησης και 
της επιλογής των καθηγητών. Η 
κατάργηση της επετηρίδας είναι 
τμήμα αυτής της διαδικασίας. Για 
το λαό οι καθηγητές είναι ένας 
μηχανισμός τους κράτους, ουσια¬ 
στικά της άρχουσας τάξης που ε¬ 
λέγχει, αξιολογεί και επιλέγει 
τους μαθητές, τα παιδιά του. Κα¬ 
ταλαβαίνουν τελείως ότι αυτός ο 
μηχανισμός πρέπει να ελέγχεται 
και ο ίδιος με τη σειρά του γιατί 
αλλιώς θα διαφθειρόταν απόλυτα. 


Ο σοσιαλφασισμός όμως δεν εν- 
διαφέρεται για τη γενική θέληση 
του λαού. Τον ενδιαφέρει μόνο η 
τυπική θέληση των σφραγίδων 
που ελέγχει ή που κατασκεύασε. 
Πάλι πουλάει φόρμα στους μικρο¬ 
αστούς. Τους λέει: Η ΟΛΜΕ α¬ 
ποφάσισε ότι ο διαγωνισμός εί¬ 
ναι άκυρος, το ίδιο αποφάσισαν 
οι αδιόριστοι, οι αναπληρωτές 
κ.λπ. Ο λαός γι’αυτούς είναι οι 
συνδικαλιστικές σφραγίδες που 
διοικούν. Τι τους νοιάζει ότι ΚΑ¬ 
ΜΙΑ γενική συνέλευση δεν απο¬ 
φάσισε αποκλεισμό των ΕΛΜΕ; 
Τι τους νοιάζει ότι ακόμα και οι 
συνελεύσεις των ΕΛΜΕ που α¬ 
ποφάσισαν υπέρ της διατήρησης 
της επετηρίδας ήταν εντελώς ά- 
μαζες; Και πώς να μην ήταν άμα- 
ζες αφού η ηγεσία της ΟΛΜΕ συ¬ 
ντρίφτηκε ηθικά στα μάτια της τε¬ 
ράστιας πλειοψηφίας των καθη¬ 
γητών από το περσινό απατεωνί- 
στικο, τυχοδιωκτικό κίνημα για 
τις αυξήσεις, οπότε άρχισε να α¬ 
σκεί τη χειρότερη δικτατορία κα¬ 
τά των “διαφωνούντων” μέσα στις 
γενικές συνελεύσεις; 

Αλλά οι μικροαστοί “αγωνι¬ 
στές” ούτε τις ξέρουν αυτές τις 
λεπτομέρειες ούτε ενδιαφέρονται 
να τις μάθουν. Γι’ αυτούς η αρι¬ 
στερή γραμμή είναι η απεργία έ¬ 
στω και η πιο απατεωνίστικη, έ¬ 
στω και σαν απόφαση της πιο αι¬ 
σχρής μειοψηφίας ενάντια στη γε¬ 
νική θέληση ενός κλάδου, και βέ¬ 
βαια όλου του λαού, που σύσσω¬ 
μος το ’97 ήταν αντίθετος στη συ¬ 
νέχιση της απεργίας της ΟΛΜΕ. 
Αυτά δεν ενδιαφέρουν. Ενδιαφέ¬ 
ρει η φόρμα. Αρκεί να είναι μια 
“δικτατορία της αριστερός” και 
είναι ευλογημένη. Αυτός είναι ο 
σοσιαλφασισμός της φόρμας πριν 
γίνει ταξικά συνειδητός. Τώρα εν¬ 
διαφέρει να νικήσει το “κίνημα” 
υπέρ της επετηρίδας, το “κίνημα” 
κατά των εξετάσεων. Για ένα δη¬ 
μοκράτη με λάθος γραμμή το κί¬ 
νημα κατά των εξετάσεων θα εί¬ 
χε τελειώσει όταν 45.000 άν¬ 
θρωποι, ενάντια στη θέληση με¬ 
ρικών θλιβερών ΟΛΜΕτζήδων, 
που είχαν τότε μαζευτεί στις Νο¬ 
μαρχίες για να εμποδίσουν τις αι¬ 
τήσεις, αποφάσισαν ότι θέλουν 
να συμμετέχουν στον διαγω¬ 
νισμό. Αυτός είναι πολύς κόσμος 
και αποτελεί ένα ακαταμάχητο 
κριτήριο για ένα δημοκράτη συν¬ 
δικαλιστή. Το πολύ να δοκιμάσει 
λίγη προπαγάνδα ακόμα κατά του 
διαγωνισμού, αλλά ποτέ δε θα διε- 
νοείτο να τον εμποδίσει με τη βί¬ 
α. 

Για τον σοσιαλφασισμό δεν υ¬ 
πάρχει πρόβλημα ούτε εδώ. Δια¬ 
πιστώνει ότι οι 45.000 “καθυστε¬ 
ρημένοι”, “απολιτικοί”, “δεξιοί” 
κ.λπ. πέφτουν σαν τα όρνεα να φά¬ 
νε τις θέσεις των 18.000 αναπλη¬ 
ρωτών, οπότε απέναντι τους όχι 
μόνο επιτρέπεται αλλά επιβάλλε¬ 
ται η βία. Εκείνη τη στιγμή ο σο- 


σιαλφασισμός μετατοπίζεται από 
το γενικό “κίνημα των αδιόρι¬ 
στων” στο ειδικό “κίνημα των α¬ 
ναπληρωτών”. Στην ουσία το “κί¬ 
νημα των αδιόριστων” έχει χρε¬ 
οκοπήσει από την αρχή αφού οι 
αδιόριστοι έχουν γενικά αντιμα- 
χόμενα ανάμεσά τους συμφέροντα. 
Οι μεγαλύτεροι σε ηλικία καθη¬ 
γητές έχουν συμφέρον από την ε¬ 
πετηρίδα, οι μικρότεροι έχουν 
συμφέρον από το διαγωνισμό. Αλ¬ 
λά η γενική κίνηση των πραγμά¬ 
των είναι τέτοια ώστε όσο περ¬ 
νάνε τα χρόνια να μεγαλώνει ο 
αριθμός των μακρινών της επετη¬ 
ρίδας, (δηλαδή των νέων αποφοί¬ 
των των ΑΕΙ) σε σχέση με τους 
κοντινούς. Δηλαδή η γενική κί¬ 
νηση της μάζας των αποφοίτων 
είναι υπέρ της κατάργησης της ε¬ 
πετηρίδας ανεξάρτητα που αυτό 
είναι και υπέρ των μαθητών που 
εξασφαλίζουν με το διαγωνισμό 
σχετικά καλύτερους σε γνώσεις 
και απόλυτα νεότερους σε ηλικία 
καθηγητές. 

Το “κίνημα των αναπληρωτών” 
είναι τελικά το μόνο πρακτικό 
κοινωνικό κίνημα που πάνω του 
μπορεί να στηριχτεί ο καθαρά πο¬ 
λιτικός σοσιαλφασιστικός στρα¬ 
τός για να εξασφαλίσει ένα δη¬ 
μοκρατικό άλλοθι για τη βία που 
ετοιμάζεται να ασκήσει κατά των 
45.000 ανθρώπων. Όμως οι ανα¬ 
πληρωτές δεν είχαν κανένα ζω¬ 
τικό λόγο να πάρουν θέση υπέρ 
της διατήρησης της επετηρίδας, 
δηλαδή να πάρουν μια αντιδρα¬ 
στική - γραφειοκρατική, παράλο¬ 
γη και αντιπαθητική στην πλα¬ 
τιά μάζα του πληθυσμού θέση. Οι 
αναπληρωτές, αν είχαν δίκιά τους 
συνδικαλιστική έκφραση και δεν 
ήταν καπελωμένοι από την αρχή 
από τα τσιράκια του ψευτοΚΚΕ, 
του ΣΥΝ και της εξωκοινοβου¬ 
λευτικής ουράς τους, θα αποδέ¬ 
χονταν την κατάργηση της επε¬ 
τηρίδας, και θα ζητούσαν παράλ¬ 
ληλα για τους ίδιους τις πιο ευ¬ 
νοϊκές μεταβατικές διατάξεις. Θα 
απαιτούσαν δηλαδή να μη συμμε¬ 
τέχουν στους διαγωνισμούς, αλ¬ 
λά να προσληφθούν ΟΛΟΙ στη 
διάρκεια μιας αρκετά παρατετα- 
μένης μεταβατικής περιόδου. Αυ¬ 
τό το αίτημα θα γινόταν κατανο¬ 
ητό από τους πάντες για έναν κυ¬ 
ρίως λόγο: γιατί οι αναπληρωτές 
είναι οι μόνοι μη μόνιμοι καθη¬ 
γητές που έχουν οργανώσει 
πρακτικά τη ζωή τους πάνω στην 
βεβαιότητα της πρόσληψής τους. 
Κάθε αγώνας τους που θα βασι¬ 
ζόταν σ’αυτή τη στάση θα ήταν 
δίκαιος και συμπαθής στο λαό, 
αλλά και ολότελα αποδεκτός α¬ 
πό τους υποψήφιους του ΑΣΕΠ. 
Άλλωστε στην ουσία αυτές οι με¬ 
ταβατικές διατάξεις είχαν ήδη 
προβλεφθεί για τους αδιόριστους 
γενικά. Το μόνο που έμενε στους 
αναπληρωτές ήταν να τις επε¬ 
κτείνουν ποσοτικά και να ζητή¬ 


σουν απόλυτη κάλυψη για τους 
ίδιους. 

Αλλά οι σοσιαλφασίστες καθο¬ 
δηγητές τους δεν ήθελαν να εξα¬ 
σφαλίσουν πρόσληψη για τους α¬ 
ναπληρωτές, αλλά μόνο έναν 
στρατό απελπισμένων. Έτσι εξ 
αρχής σαμπόταραν κάθε διαπραγ¬ 
μάτευση με το Υπουργείο που δε 
θα αμφισβητούσε την επετηρίδα 
και μάντρωσαν τους αναπληρω¬ 
τές στο μαύρο τους μέτωπο. Με 
λίγα λόγια απέναντι στους ανα¬ 
πληρωτές λειτούργησαν κυρίως 
σαν προβοκάτορες. Τύποι σαν το 
Χαλιορή τους εξασφάλισαν το πο¬ 
λύτιμο άλλοθι και ένα μικρό κοι¬ 
νωνικό στρατό που τον γύμνασαν 
με τα σπασίματα στα γραφεία του 
ΠΑΣΟΚ και την απόπειρα 
“μπούκας” στο Ζάπειο πριν τη με¬ 
γάλη μάχη της 12 του Ιούνη. 

Πραγματικά κανείς από τους 
45.000 υποψηφίους δε συμμετεί¬ 
χε στην αρπαγή των θέσεων των 
αναπληρωτών. Αν συμβεί τελικά 
αναπληρωτές να χάσουν τη δου¬ 
λειά τους, γι’αυτό θα είναι κυρί¬ 
ως υπεύθυνοι οι προβοκάτορες 
που τους χρησιμοποίησαν. 

Όμως η συνείδηση των μικροα¬ 
στών “κινηματιών” που ακολού¬ 
θησαν τους σοσιαλφασίστες στο 
πραξικόπημα της 12 του Ιούνη δε 
φημίζεται για τη διεισδυτική της 
ματιά στο βάθος των κοινωνικών 
κινημάτων, αλλά για τον τυφλό 
τρόπο με τον οποίο εντάσσονται 
στους “κοινωνικούς” πολέμους 
που κηρύσσει το ψευτοΚΚΕ και 
ο ΣΥΝ. Η σύγκρουση με την α¬ 
στυνομία επισφραγίζει στα μάτια 
τους την ορθότητα και την επα¬ 
ναστατικότατα του στρατοπέδου 
τους. Ειδικά όταν πρόκειται για 
μικροαστικά στρώματα δίχως κα¬ 
μία αριστερή ακτινοβολία όπως 
είναι αυτά των καθηγητών, των 
τραπεζοϋπαλλήλων, ή ακόμα 
χειρότερα όταν πρόκειται για 
πλούσιους αγρότες, η συμμετοχή 
στο επαναστατικό στρατόπεδο 
δεν κρίνεται από το δίκιο του ί¬ 
διου του “κινήματος”, αλλά από 
τη βία της αστυνομίας ενάντιά 
του. Κανένας αναρχικός που σέ¬ 
βεται τον εαυτό του δε θα συμμε¬ 
τείχε με κέφι σε ένα στρατό υπό 
την ηγεσία των “ρεφορμιστών” 
της ΟΛΜΕ σε μια διαδήλωση 
ρουτίνας. Όμως αυτόματα η σύ¬ 
γκρουση με τα ΜΑΤ μετατρέπει 
μια “ρεφορμιστική” πορεία σε “ε¬ 
παναστατική”. 

Ο Περισσός δε διάλεξε τυχαία 
να κατευθύνει τα πυρά του στα 
ΜΑΤ και όχι στους υποψήφιους 
του ΑΣΕΠ. Ο μικροαστικός στρα¬ 
τός δεν έχει ρυθμιστεί στο να μι¬ 
σεί υποψήφιους του ΑΣΕΠ αλλά 
ΜΑΤ. Αλλά και ο λαός αντιπα¬ 
θεί γενικά την αστυνομία από 
τους παλιούς και νέους δεσμούς 
της με κάθε λογής φασισμούς, αλ- 

συνέχεια στη σελ. 8 




ΠΑΡΑΣΚΕΥΗ 19 ΙΟΥΝΗ 1998 


ΝΕΑ ΑΝΑΤΟΛΗ 


Σελίδα 5 


ΤΟ ΤΕΡΑΤΩΔΕΣ ΚΡΑΤΟΣ ΚΟΚΚΑΑΗ 


συνέχεια από τη σελ. 4 

Στοίχημα. Όμως, από τη μια ο 
αποκλεισμός αυτής της συμμε¬ 
τοχής για να χωράει ο Κόκκα- 
λης στο παιχνίδι θα μειώσει τον 
τζίρο του ΟΠΑΓΊ, από την άλ¬ 
λη, η φύση του παιχνιδιού επι¬ 
βάλλει τη συμμετοχή των ελ¬ 
ληνικών ομάδων. Χρήσιμο είναι 
να αναφέρουμε εδώ ότι ούτε οι 
ομάδες, ανεξάρτητα από το αν 
θα συμμετέχουν τελικά, ούτε οι 
αθλητικοί οργανισμοί θα παίρ¬ 
νουν ποσοστό από το Αθλητι¬ 
κό Στοίχημα σε αντίθεση με τη 
μέχρι τώρα πρακτική που ακο¬ 
λουθείται στο ΠΡΟΠΟ, για να 
καταλήγουν περισσότερα χρή¬ 
ματα στο πουγκί του Κόκκαλη. 
Οι δε εμπλεκόμενοι υπουργοί υ¬ 
περασπίζουν μέχρι τελικής 
πτώσεως τα συμφέροντα Κόκ¬ 
καλη. Τη στιγμή που πέρασε το 
ΞΥΣΤΟ είναι δύσκολο να φα¬ 
νταστεί κανείς ότι θα μπλοκα- 
ριστεί το “Αθλητικό Στοίχημα”. 

Στον πόλεμο που άνοιξε ο Τε- 
γόπουλος, μπήκε και η Καθη¬ 
μερινή του Αλαφούζου δημο¬ 
σιεύοντας το σκάνδαλο με τις 
διαπραγματεύσεις για την αγο¬ 
ρά ποσοστού του ΟΤΕ Μολδα¬ 
βίας. Συγκεκριμένα η Καθημε¬ 
ρινή αποκάλυψε ότι ο Κ. Τσου- 
καλίδης, ανώτατο στέλεχος της 
Ιντρακόμ, στενός συνεργάτης 
του Κόκκαλη, και πρόξενος της 
Μολδαβίας στην Ελλάδα (!), α¬ 
νέλαβε να διαπραγματευτεί για 
λογαριασμό του ελληνικού Ο¬ 
ΤΕ την εξαγορά του 40% των 
μετοχών του Τηλεπικοινωνια¬ 
κού Οργανισμού Μολδαβίας 
(Μοίάίεΐεοοιπ), ανεβάζοντας αυ¬ 
θαίρετα το ύψος της προσφοράς. 
Την εξαγορά αυτή θέλει ο Κόκ- 
καλης, για να αναλάβει μέσω 
των αναθέσεων του ΟΤΕ και τις 
προμήθειες του ΟΤΕ Μολδαβί¬ 
ας, καθώς και για να προωθη¬ 
θεί η σύσφιγξη των σχέσεων με 
το ρώσικο μπλοκ. Η ασυδοσία 
αυτή του Κόκκαλη εξασφαλί¬ 
ζεται από το νέο διευθύνοντα 
σύμβουλο του ΟΤΕ Χρυσολού- 
ρη, ο οποίος βούλιαξε την 
ΟΟδΜΟΤΕ για να μη χτυπήσει 
την ΡΑΝΑΕΟΝ. Είχαμε γράψει 
από την αρχή για τον Χρυσο- 
λούρη ότι ανήκει στο ρωσόφι¬ 
λο μπλοκ. 

Από τον μέχρι τώρα απολο¬ 
γισμό των πεπραγμένων Κόκ¬ 
καλη, φαίνεται ότι ένας σημα¬ 
ντικός αριθμός υπουργών έχει 
δεθεί στενά με τον Κόκκαλη 
και υπηρετεί δουλικά τα συμ¬ 
φέροντα του. 

Σε ό,τι αφορά τώρα το έργο 
που προσφέρει ο Κόκκαλης στο 
Δημόσιο, αυτό αποτιμάται σε 
σημαντική καθυστέρηση του εκ¬ 
συγχρονισμού των υπηρεσιών 
και σε απάτες κλίμακας. Για 
παράδειγμα, η Καθημερινή 
αποκαλύπτει στοιχεία σύμ¬ 


φωνα με τα οποία η Ιντρα- 
κόμ και η Ζίμενς έχουν α- 
ναλάβει με τις προγραμμα¬ 
τικές συμφωνίες παραγγε¬ 
λίες συστημάτων και ψη¬ 
φιακού υλικού, τα οποία 
δεν παράγουν στην Ελλά¬ 
δα, αλλά τώρα ψάχνουν οί¬ 
κους του εξωτερικού προ- 
κειμένου να συμβληθούν, 
να εισάγουν τα συστήμα¬ 
τα και απλώς να τα βαφτί¬ 
σουν ελληνικά. Ο κύριος 
λόγος για τον οποίο προ¬ 
ωθήθηκαν οι προγραμμα¬ 
τικές συμφωνίες (δηλ. οι α¬ 
πευθείας αναθέσεις) ήταν 
να υπάρξει εγχώρια προ¬ 
στιθέμενη αξία και ενίσχυ¬ 
ση της ελληνικής βιομη¬ 
χανίας. Να πως οι “ρώσοι” 
κάνουν το σαμποτάζ μέσω 
Κόκκαλη. 

Στο σύστημα μηχανογράφη¬ 
σης των Εφοριών ΤΑΧΙδ ση¬ 
μειώνεται σημαντική καθυ¬ 
στέρηση με κίνδυνο ο εξοπλι¬ 
σμός τους να καταστεί παρω¬ 
χημένος, ενώ αναρίθμητα εί¬ 
ναι τα λάθη που έγιναν από 
την ΙηΐταδοίΙ κατά την επεξερ¬ 
γασία του Ε9 για την επιβολή 
του Φόρου Μεγάλης Περιου¬ 
σίας, όπως καταγγέλλει ο 
Σύλλογος Εργαζομένων του 
ΚΕΠΥΟ. Παρ’ ολ’ αυτά το υ¬ 
πουργείο Οικονομικών ετοι¬ 
μάζεται να αναθέσει και την 
επεξεργασία του εντύπου Ε3 
ξανά στον Κόκκαλη. Σοβαρές 
παρατυπίες διαπίστωσε το 
Νομικό Συμβούλιο του κρά¬ 
τους και στην παράδοση του 
έργου μηχανοργάνωσης του υ¬ 
πουργείου Υγείας. Ο κατάλο¬ 
γος των σκανδάλων Κόκκαλη 
θα μπορούσε να συνεχιστεί, τα 
παραδείγματα που αναφέρου¬ 
με αρκούν για να κατανοηθεί 
το μέγεθος του συνολικού 
σκανδάλου. 

Το κράτος του Κόκκαλη αμ¬ 
φισβητήθηκε με την επέμβαση 
του εισαγγελέα Πρωτοδικών 
Κολιοκώστα σε αυτό το τερά¬ 
στιο σκάνδαλο ο οποίος διόρι¬ 
σε τέσσερεις εισαγγελείς ανα¬ 
κριτές για να ερευνήσουν τις 
καταγγελίες. Κατ’ αρχήν αυτή 
η κίνηση φαίνεται θετική, όμως 
διατηρούμε τις επιφυλάξεις μας 
για τη σκοπιμότητα της. 

ΤΟ ΚΡΑΤΟΣ ΤΟΥ ΚΟΚ¬ 
ΚΑΛΗ ΣΤΗΡΙΖΕΤΑΙ 

ΣΤΗΝ ΚΑΛΥΨΗ ΤΟΥ 

ΣΟΣΙΑΛΦΑΣΙΣΤΙΚΟΥ 

ΜΕΤΩΠΟΥ 

Ο Κόκκαλης με θρασύτητα 
δηλώνει στη γενική συνέλευ¬ 
ση των μετόχων της Ιντρακόμ, 
ότι “όσο θα μας χτυπάνε τόσο 
θα δυναμώνουμε”. 

Στη συνεδρίαση Οικονομι¬ 
κών Υποθέσεων της Βουλής ο 
Κόκκαλης συμπεριφέρθηκε σαν 
αφεντικό καλώντας προκλητι¬ 


κά τους βουλευτές να τον ευ¬ 
χαριστήσουν γιατί το ΞΥΣΤΟ 
απέδωσε περισσότερα έσοδα για 
το Δημόσιο από όσα πρόβλεπε 
η σύμβαση, χωρίς αυτό να αναι¬ 
ρεί το γεγονός ότι ο ίδιος έκλε¬ 
ψε χρήματα από το κράτος. Ό¬ 
λοι οι βουλευτές εκτός από τον 
Κεφαλογιάννη φέρθηκαν ευγε¬ 
νικά στον Κόκκαλη, καταλήγο- 


ντας σε ερωτήσεις για τις με¬ 
ταγραφές του Ολυμπιακού ! Οι 
δε βουλευτές του ΠΑΣΟΚ δεν 
έκαναν καμία ερώτηση. 

Ο Κοσκωτάς ωχριά μπροστά 
στον Κόκκαλη. Κι όμως ο “λί¬ 
γος” Κοσκωτάς οδήγησε στην 
πραξικοπηματική “κάθαρση” 
του 1989. Είχαμε τότε ειδικά δι¬ 
καστήρια και εξόντωση των αυ¬ 
τοδυναμικών, κατ’ εφαρμογή 
του σχεδίου του πράκτορα Α. 
Παπανδρέου. 

Σήμερα ο Κόκκαλης απολαμ¬ 
βάνει πλήρη ασυδοσία και ασυ¬ 
λία. Και αυτό γιατί το ίδιο μέ¬ 
τωπο που έκανε την “κάθαρση 
του 1989”, Α. Παπανδρέου, ψευ- 
τοΚΚΕ, ΣΥΝ, καλύπτει σήμερα 
τον Κόκκαλη. Σήμερα κινδυ¬ 
νεύει όποιος κατηγορεί τον 
Κόκκαλη. Ο Κακαουνάκης μέ¬ 
σα από τον ΕΕΑδΗ, αναλαμβά¬ 
νοντας το ρόλο της υπεράσπι¬ 
σης κατηγόρησε τον Τεγόπου- 
λο ως ναρκομανή. Ο ναζιστής 
Καρατζαφέρης έφερε το θέμα 
στη Βουλή καταγγέλοντας ότι 
γίνεται λόγος για ένα “ναρκο¬ 
μανή εκδότη” που “ποδηγετεί 
την πολιτική εξουσία”. Ο Κα¬ 
ραμανλής κλήθηκε από την Ε¬ 
λευθεροτυπία να τοποθετηθεί 
για τις δηλώσεις του βουλευτή 


του. Αυτός δεν μπήκε ούτε καν 
στον κόπο να δηλώσει ότι πρό¬ 
κειται για “προσωπική άποψη” 
του Καρατζαφέρη 
Ο Καραμανλής έχει εγκατα¬ 
λείψει μόνους τους Κεφαλο- 
γιάννη και Καμμένο να καταγ- 
γέλουν τον Κόκκαλη ακολου¬ 
θούμενοι από τους βουλευτές 
Νικολόπουλο και Αλογοσκού- 


φη (μήπως τον Καμμένο τον 
σπρώχνει στο αντι-Κόκκαλη 
μέτωπο ο Καραμανλής, για να 
κάνει αντιπαθητικό αυτό το μέ¬ 
τωπο αφού ο Κόκκαλης είναι 


φασίστας;). Στο ίδιο μήκος κύ¬ 
ματος κινείται τελευταία και 
ο Έβερτ, που προσπαθεί να 
κάνει ηγετική εμφάνιση στη 
ΝΑ. Είναι χαρακτηριστικό ότι 
η ΝΑ δεν έβγαλε καμία ανα¬ 
κοίνωση για την ψηφιακή, ε¬ 
νώ όπως όλο το σοσιαλφασι- 
στικό μπλοκ, μιλάει για δια- 
πλεκόμενα και διαφάνεια. 

Το ψευτοΚΚΕ και ο ΣΥΝ 
δημαγωγούν χρησιμοποιώ¬ 
ντας τη θεωρία των διαπλε- 
κόμενων γενικά. Μιλάνε για 
πόλεμο εκδοτών που επιτί¬ 
θενται στον Κόκκαλη γιατί 
προσπαθούν να πάρουν κομ¬ 
μάτι από την πίτα της οικο¬ 
νομικής και πολιτικής εξου¬ 
σίας. Σύμφωνα με τη θεωρία 
τους όλοι είναι βρώμικοι. 
Καταγέλλουν ευθέως τον 
Τεγόπουλο, αλλά όχι τον 
Κόκκαλη. Αντί επιλόγου θα 
παραθέσουμε τη θέση του Ρι¬ 
ζοσπάστη για τον Κόκκαλη, 
το 1996. Σε άρθρο του, το μέ¬ 
λος της ΚΕ, Ν. Μπατιστά- 
τος (6/4/1996), είχε χαρακτη¬ 
ρίσει τον Κόκκαλη, “νέα μι¬ 
κρή ιδιωτική επιχείρηση” 
στην οποία δεν επιτρέπεται 
“η αυτοδύναμη ανάπτυξη”, 
λόγω της κυριαρχίας των 
διεθνώς μεγάλων μονοπω¬ 
λιακών συγκροτημάτων και 
θεωρεί ότι οι επιχειρήσεις 
Κόκκαλη εντάσσονται “σε 
μια προσπάθεια που γίνεται 
στη χώρα μας για την ανά¬ 
πτυξη της παραγωγής και ει¬ 
δικότερα των νέων τεχνολο¬ 
γικών εφαρμογών, έστω κι 
αν δεν είναι ολοκληρωμένη 
στο βαθμό που μπορεί κάτω α¬ 
πό μια άλλη πολιτική”. 


Η ΚΟΒ στο Χάρβαντ 
χάρις στον Κόκκαλη 

Ένα από τα τελευταία κατορθώματα του Σ. Κόκκαλη ήταν η 
χρηματοδότηση πιλοτ ικού προγράμματος ακαδημαϊκής έρευ¬ 
νας στο αμερικάνικο πανεπιστήμιο Χάρβαρντ . Στόχος του προ¬ 
γράμματος είναι η "προώθηση και η υποστήριξη των δημοκρα¬ 
τ ικών θεσμών στ ις χώρες της Ν.Α. Ευρώπης". Το πρόγραμμα 
αυτό θα δώσει την ευκαιρία στον Κόκκαλη να χωθεί στην εξω¬ 
τερική πολιτ ική και να δέσε ι ακόμα περισσότερο την Ελλάδα 
στο άρμα της ρώσικης πολεμικής μηχανής. 

Πρόσφατα δόθηκαν οι πρώτες τέσσερις υποτροφίες της έ¬ 
δρας "Σ. Κόκκαλης" στο Χάρβαρντ για το ακαδημαϊκό έτος 
1998, -99. Οι τέσσερις υπότροφοι επιλέχτηκαν από 50 υπο¬ 
ψήφιους από χώρες της Κεντρικής και Νοτ ιοανατολικής Ευ¬ 
ρώπης. Πρόκειται για τους: 

• Μαρία Καψή (ε ιδική σύμβουλος για θέματα Ε.Ε.) 

• ΟβΟΓφ. Κσάίθν (δημοσιογράφος-ανταποκρ ιτής στη Σό¬ 
φια) 

• δθόθΒόγθπ ΟογΕπ (Τμήμα Στρατηγικών Μελετών της 
ουγγρικής κυβέρνησης, ε ιδικός σε θέματα ΝΑΤΟ) 

• Μσχίσπ 863.5 (μαθηματικός, επιστήμων Πληροφορικής και 
ταγματάρχης του ρουμανικού στρατού στο Τμήμα Ανθρώπι¬ 
νου Δυναμικού) . 

Να λοιπόν πως χρησιμοποιεί τα χρήματα που ληστεύει από 
το ελληνικό Δημόσιο ο Κόκκαλης. Για να εκπαιδεύει επίλε¬ 
κτους σοσιαλφασίστες. 


Ιντρακόμ και Στάζι 

Η Ιντρακόμ του Σ. Κόκκαλη ήταν μία από τ ις εταιρείες που 
κρίθηκε ύποπτη για παροχή υψηλής Τεχνολογίας από τη Δύ¬ 
ση στην Α. Γερμανία και τη Ρωσία, ενεργώντας στην υπηρε¬ 
σία της Στάζι και της ΚΟΒ. Την υπόθεση αυτή διερεύνησε η 
επιτροπή του Κοινοβουλίου της Γερμανίας, η Εισαγγελία αλ¬ 
λά και μία εθνική επιτροπή της Καγκελλαρίας. 

Η κοινοβουλευτ ική επιτροπή της Γερμανίας αποφάνθηκε τε¬ 
λικά ύστερα από έρευνα 4 χρόνων ότ ι "δεν υπάρχουν επαρκή 
στοιχεία που να στηρίζουν την κατηγορία ότι η Ιντρακόμ του 
Σωκράτη Κόκκαλη δημ ιουργήθηκε από χρήματα της πρώην 
Ανατολικής Γερμανίας" . Οι βουλευτές καταγγέλλουν ότι έ¬ 
νας μεγάλος αριθμός των αρχείων της Στάζι που αφορούσαν 
αυτή, αλλά και άλλες υποθέσεις, καταστράφηκαν ή βρίσκο¬ 
νται στα χέρια άλλων μυστικών υπηρεσιών. Οι βουλευτές 
επίσης καταγγέλλουν την επιτροπή της Καγκελαρίας. Για το 
ρόλο αυτής της επιτροπής ο πρόεδρος της γερμανικής κοι¬ 
νοβουλευτικής επιτροπής, Φόλκερ Νόιμαν, δήλωσε: "Η γερ¬ 
μανική κυβέρνηση δεν συνεργάστηκε μαζί μας, αλλά συνερ¬ 
γαστήκαμε με την επιτροπή της για τη χαμένη κομματική 
περιουσία της ανατολικής Γερμανίας. Αυτή η επιτροπή δεν 
έκανε τίποτα άλλο από το να μας καθυστερεί. Έπαιξαν με¬ 
γάλο παιχνίδι σε βάρος μας. Εμείς πάντως δεν μπορέσαμε 
να αποδείξουμε ότι τα χρήματα με τα οποία ο Κόκκαλης ί¬ 
δρυσε την Ιντρακόμ προέρχονταν από την Ανατολική Γερμα¬ 
νία" (Ελευθεροτυπία, 10/6) . 

Με αυτό τον τρόπο οι νεοναζιστές προστάτες του Κόκκαλη 
που πήραν θέσεις στον κρατικό μηχανισμό μετά την ένωση 
των δύο Γερμανιών, και πιο πολύ η υφεσιακή απέναντι στη 
Ρωσία πολιτ ική του Κολ, εμπόδισαν την αποκάλυψη του. 






Σελίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 19 ΙΟΥΝΗ 1998 


Συνέχεια 
Μέρος 2ο 


ΤΟ ΝΟΜΙΚΟ ΥΠΟΜΝΗΜΑ ΤΗΣ 

"ΑΝΤΙΝΑΖΙΣΤΙΚΗΣ ΠΡΩΤΟΒΟΥΛΙΑΣ" 

για να τεθούν εκτός νόμου οι ναζιστές 


Σε προηγούμενο φύλλο της Νέας Ανατολής είχαμε αναλυτικό άρ¬ 
θρο για το υπόμνημα που κατάθεσε στις 14 Μαίου η Αντιναζιστική 
πρωτοβουλία στον υπουργό Δικαιοσύνης Γιαννόπουλο, ζητώντας να 
βγει εκτός νόμου η ναζιστική “Χρυσή Αυγή”. Το υπόμνημα αυτό συ¬ 
νοδευόταν από ένα πλήρη φάκελο με νομικά επιχειρήματα και ντο¬ 
κουμέντα για τη βία και της θέσης των ναζιστοιν. 

Δημοσιεύουμε παρακάτω το δεύτερο μέρος του κειμένου στο οποίο 
περιέχεται η νομική επιχειρηματολογία μας για να τεθούν εκτός νό¬ 
μου οι ναζιστές Μέχρι σήμερα δεν έχουμε λάβει απάντηση από τον 
υπουργό Δικαιοσύνης. 

ΕΡΜΗΝΕΥΤΙΚΗ ΠΡΟΣΕΓΓΙΣΗ ΤΟΥ ΑΡΘΡΟΥ 4 ΤΗΣ 
ΔΙΕΘΝΟΥΣ ΑΝΤΙΡΑΤΣΙΣΤΙΚΗΣ ΣΥΜΒΑΣΗΣ 

Το άρθρο 4 προβλέπει υποχρέωση του κράτους για απαγόρευση των 
ρατσιστικών οργανώσεων όπως η “Χρ. Αυγή”. Σύμφωνα με τη συγκε¬ 
κριμένη διατύπωση πρέπει να απαγορεύονται οι οργανώσεις που “πα¬ 
ροτρύνουν στη φυλετική διάκριση και οι οποίες την ενθαρρύ¬ 
νουν”. 

Πρέπει λοιπόν να διευκρινίσουμε προκον τον ορισμό της φυλετικής 
διάκρισης σύμφωνα με τη Διεθνή Σύμβαση και δεύτερον ποιες είναι 
οι πράξεις που θεωρούνται παρότρυνση και ενθάρρυνση σε φυλετική 
διάκριση. Θα αποδείξουμε παράλληλα ότι με βάση όσα ήδη αναφέ¬ 
ρουμε πιο πάνω η “Χρ. Αυγή” πρέπει να απαγορευθεί. 

Για την ερμηνεία που θα επιχειρήσουμε εδώ θα λάβουμε υπόψη το 
γενικό κανόνα ερμηνείας των διεθνών συνθηκών (άρθρο 31 παρ.3 εδ. γ 
της Σύμβασης της Βιέννης περί Δικαίου των Συνθηκών) σύμφωνα με 
τον οποίο κατά την ερμηνεία των διεθνών συνθηκών πρέπει να λαμ- 
βάνεται υπόψη το Διεθνές Δίκαιο έτσι όπως αυτό διαμορφώνεται στη 
νομοθεσία, στη νομολογία και στην πρακτική που εφαρμόζεται από 
τα κράτη. 

Στο άρθρο 1 της Σύμβασης αναφέρεται ότι: “ο όρος φυλετική διάκρι¬ 
ση “υπονοεί κάθε διάκριση, εξαίρεση, παρεμπόδιση ή προτίμηση που 
βασίζεται στη φυλή, το χρώμα, την καταγωγή ή την εθνική ή εθνολο¬ 
γική προέλευση με το σκοπό ή αποτέλεσμα εκμηδένισης ή διακινδύ- 
νευσης της αναγνώρισης απόλαυσης ή άσκησης, με όρους ισότητας 
των δικαιωμάτων του ανθρώπου και των θεμελιωδών ελευθεριών στον 
πολιτικό, οικονομικό, κοινωνικό, μορφωτικό ή οποιονδήποτε άλλον 
τομέα του δημόσιου βίου”. 

Θα αναφερθούμε επίσης στη μεταγενέστερη Διακήρυξη της ΙΙΝΕδΘΟ 
για τη φυλή και τη φυλετική προκατάληψη του 1978. Στη διακήρυξη 
δε δίνεται νομικός όρος του ρατσισμού, αλλά ένας αναλυτικός κατά¬ 
λογος των εκδηλώσεοιν του: θεωρίες που ισχυρίζονται ότι υπάρχουν 
ανώτερες και κατώτερες φυλετικές ή εθνοτικές ομάδες, απλή δικαιο- 
λόγηση τέτοιων θεωριών, ρατσιστικές ιδεολογίες, στάσεις προκατά¬ 
ληψης, συμπεριφορά διακρίσεων, πρακτικές απολήγουσες σε ρατσι¬ 
στική ανισότητα και, τέλος νομοθεσία και πρακτική διακρίσεων (άρ¬ 
θρο 2). 

Στα πιο πάνω αποσπάσματα η “Χρυσή Αυγή” δηλώνει καθαρά: 
“Ρατσισμός τώραΓ’. 

Η βασική όμως απόδειξη για το ρατσιστικό της χαρακτήρα είναι η 
ανοιχτή υποστήριξη του εθνικοσοσιαλισμού : “Εμείς οι Έλληνες Ε- 
θνικοσοσιαλιστές βροντοφτονάζουμε να διωχθούν τα δύο σκουλήκια 
Σαδίκ και Φαίκογλου από τη Βουλή των Ελλήνων και να σταλθούν 
αυτοί και το υπόλοιπο σκυλολόι από εκεί που ήρθαν, στις αφιλόξενες 
και ξεραμένες μογγολικές στέππες”. 

“Αυτή η κοσμοθεωρητική στροφή γέννησε το καθεστώς της 
4ης Αυγούστου, τον Εθνικοσοσιαλισμό, το Φασισμό, το Φα- 
λαγγιτισμό και τους άλλους Ευρωπαϊκούς Εθνικισμούς, έθε¬ 
σε δε τις βάσεις για την ανασυγκρότηση των Δυνάμεων της 
Παράδοσης του σήμερα και του αύριο! Σ’ αυτή την τροχιά έχουμε 
χρέος να πορευτούμε σ’ αυτά τα “αποφασιστικά χρόνια”, 

Όταν αναφερόμαστε στις ρατσιστικές θεωρίες πρέπει κύρια να 0 |- 
ναφερόμαστε στο γενικό κεφάλαιο με τίτλο “εθνικοσοσιαλισμός” . 
Αυτό το δόγμα περιγράφεται στο βιβλίο “ΜΕΙΝ ΚΑΜΡΡ” (Ο αγώνας 
μου) του Χίτλερ, το οποίο πολύ σωστά θεωρήθηκε η “Βίβλος του 
Ρατσισμού”. Σύμφωνα με τη θεωρία του την "Άρεια Αλήθεια”, οι ανκ>- 
τερες φυλές οι ανώτερες ράτσες πρέπει να αντικαταστήσουν τις κα¬ 
τώτερες ράτσες. Στην άρεια ράτσα ανατίθεται ο ρόλος να εκπολιτίσει 
τον κόσμο. Στην άρεια φυλή επιτίθεται ο εβραίος. Δεν υπάρχει καμία 
αθλιότητα στην οποία, σύμφωνα με τον Χίτλερ, δεν είναι ανακατεμέ¬ 
νος ο εβραίος Το άρειο αίμα πρέπει να διατηρηθεί καθαρό. Η ανάμειξη 
είναι το υπέρτατο αμάρτημα”. 

Είναι γενικά αποδεκτό στη διεθνή νομοθεσία και νομολογία ότι οι 
υποστηρικτές του εθνικοσοσιαλισμού και του χιτλερισμού αποτελούν 
τους πιο φανατικούς υποστηρικτές των φυλετικοιν διακρίσεων, της 
“ανωτερότητας της Αρείας Φυλής”, “της καθαρότητας του αίματος”. 
Ο ίδιος ο χιτλερισμός, ακριβώς επειδή είναι η πιο τελειοποιημένη 
φυλετική θεωρία, αποτελεί την ωμή παραβίαση όλων των ανθρωπί¬ 
νων δικαιωμάτων. Γι’ αυτό η ανθρωπότητα με το τέλος του Β' Πα¬ 
γκοσμίου Πολέμου όταν επέζησε νικηφόρα από την εθνικοσοσιαλι- 
στική λαίλαπα προχώρησε στα πλαίσια του οργάνου της Διεθνούς 
Κοινότητας του ΟΗΕ, σε μία σειρά συμβάσεων για την κατοχύρωση 
των ανθρωπίνων δικαιωμάτων οιστε να διασφαλιστεί ότι αυτά δεν θα 
διακινδυνέψουν από ένα νέο Χίτλερ, από μία νέα ιμπεριαλιστική ρα¬ 
τσιστική πολιτική αλλά και από τον αποικιοκρατικό ρατσισμό. 

Η Διεθνής Αντιρατσιστική Σύμβαση αναφέρει χαρακτηριστικά στο 
προοίμιο της ότι τα συμβαλλόμενα κράτη πιστεύουν ότι κάθε δοξασία 
που βασίζεται στη φυλετική διαφοροποίηση είναι επιστημονικά σφα¬ 
λερή, ηθικά καταδικαστέα, κοινωνικά άδικη και επικίνδυνη και ότι 
καμία δικαιολογία της φυλετικής διάκρισης δεν υπάρχει, ούτε στη 
θεωρία ούτε στην πράξη, ούτε οπουδήποτε. 


Το δεύτερο σκέλος της ερμηνευτικής μας προσέγγισης αφορά τις 
πράξεις που θεωρούνται παρότρυνση και ενθάρρυνση σε φυλετική 
διάκριση. Η ρατσιστική πράξη είναι η κάθε μορφής βία που παραβιά¬ 
ζει την αρχή της ισότητας μεταξύ των ανεξάρτητα από φυλή, χρώμα, 
καταγωγή ή εθνική ή εθνολογική προέλευση, έτσι όπως αυτή κατοχυ¬ 
ρώνεται στο Σύνταγμα μας (άρθρο 4 σε συνδυασμό με άρθρο 5 παρ. 2), 
στην Οικουμενική Διακήρυξη του ΟΗΕ για τα Δικαιώματα του Αν¬ 
θρώπου του 1948 (άρθρα 1 και 2), στην Ευρωπαϊκή Σύμβαση για τις 
Θεμελιώδεις Ελευθερίες και τα Ανθρώπινα Δικαιο'ιματα (άρθρο 14), 
και στο Διεθνές Σύμφωνο για τα Αστικά και Πολιτικά Δικαιώματα 
(άρθρο 26). Με αυτή την έννοια παρότρυνση και ενθάρρυνση σε ρατσι¬ 
στική πράξη αποτελεί κάθε μορφής ρατσιστική προπαγάνδα και υπο¬ 
στήριξη της φυλετικής διάκρισης κάθε έκφραση ρατσιστικής ιδεολο¬ 
γίας κάθε δημόσια απεύθυνση για υιοθέτηση των θέσεων της φυλετι¬ 
κής ή και εθνικής ανοπερότητας. 

Η πραγμάτωση της ρατσιστικής ιδεολογίας ήταν το ναζιστικό κράτος 
του Χίτλερ, που θεμελιώθηκε στη βία ενάντια στις "κατώτερες φυ¬ 
λές” (και ιδιαίτερα τους εβραίους), και στα “κατώτερα έθνη”. Μία 
άλλη μορφή ρατσιστικού κράτους ήταν οι αποικίες όπου η εφαρμογή 
του ρατσισμού βασίστηκε στη σχέση αποικιοκρατικού έθνους-ιθαγε- 
νών. Από τα τελευταία και πιο αποτρόπαια δείγματα ενός τέτοιου 
ρατσισμού ήταν το καθεστώς του ΑΡΑΚΤΗΕΙΟ που κατάργησε όλα 
τα δικαιώματα των ανθρώπων που ανήκαν στη μαύρη φυλή και κατα¬ 
δικάστηκε από τη διεθνή κοινότητα”. Η βία λοιπόν αποτελεί εννοιο- 
λογικό στοιχείο του ρατσισμού. 

Θα επικαλεστούμε εδώ τ^ν ορισμό που δίνει στο ρατσισμό ο κοι¬ 
νωνιολόγος ΑΙΒθγΙ Μβιηιηί : “Ο ρατσισμός είναι η αξιοποίηση γενι- 
κευμένη και οριστική των βιολογικών διαφορών πραγματικών ή φα¬ 
νταστικών υπέρ του κατήγορου και σε βάρος του θύματός του για να 
δικαιολογήσει τα προνόμιά του ή την επίθεσή του.. Στοιχείο της ρα¬ 
τσιστικής στάσης είναι η προσπάθεια που γίνεται από τον ρατσιστή 
να νομιμοποιήσει την επίθεση ή να την διατηρήσει, νομιμοποιώντας 
το προνόμιο. Αυτή η επίθεση ή το προνόμιο είναι πραγματικά ή 
δυνητικά”. 

Ο ρατσιστής θα εκφραστεί οπωσδήποτε με επίθεση, με βία 
για να επιβεβαιώσει την “ανωτερότητά” του. Η θεωρία της 
φυλετικής ανωτερότητας χρησιμοποιείται για να νομιμοποιή¬ 
σει τη βία που ήδη ασκεί ή θα ασκήσει. Είναι η βάση της βίας. 

Γι’ αυτούς τους λόγους ένα δημοκρατικό πολίτευμα δεν πρέ¬ 
πει να επιτρέπει την έκφραση στις ρατσιστικές θέσεις, γιατί 
αυτό σημαίνει ότι προστατεύει την παράνομη βία Αυτή η στά¬ 
ση αποτελεί στην πράξη κατάλυση των αρχών του δημοκρατι¬ 
κού πολιτεύματος. 

Η ΑΠΑΓΟΡΕΥΣΗ ΤΩΝ ΡΑΤΣΙΣΤΙΚΩΝ ΟΡΓΑΝΩΣΕΩΝ 
ΚΑΙ 

Η ΕΛΕΥΘΕΡΙΑ ΤΗΣ ΕΚΦΡΑΣΗΣ 

Η επιταγή της Διεθνούς Αντιρατσιστικής Σύμβασης, με βάση μόνο 
τη γραμματική της ερμηνεία και χοιρίς να εξεταστούν το πνεύμα και 
οι σκοποί της μπορεί να θεωρηθεί ότι έρχεται σε σύγκρουση με την 
ελευθερία της έκφρασης της γνώμης (άρθρο 14 παρ. 1 Σ, άρθρο 10 ΕΣ- 
ΔΑ) και την αρχή της ελεύθερης λειτουργίας των πολιτικών κομμά¬ 
των. Οι αρχές αυτές ουσιαστικά επιβάλλουν σε μία δημοκρατική κοι¬ 
νωνία να αντιπαραθέτει ιδέες στις ιδέες, και λόγο στο λόγο. 

Όμως σε μια δημοκρατική κοινωνία απέναντι στην παράνομη βία 
και στην ιδεολογία της βίας πρέπει να υπάρχουν κατασταλτικά μέ¬ 
τρα. Οι εγκωμιαστές των εγκλημάτων που στρέφονται ενάντια στη 
ζο?ή, στην τιμή και στην ελευθερία των πολιτών, όπως ο φόνος τα 
βασανιστήρια, ο βιασμός, το εμπόριο ναρκωτικών, η παιδεραστία, τι¬ 
μωρούνται ποινικά σε κάθε κράτος με δημοκρατικούς θεσμούς. Η ρα¬ 
τσιστική θέση όπως εκφράζεται πιο ολοκληρωμένα με την υποστήρι¬ 
ξη του χιτλερισμού και του εθνικοσοσιαλισμού αποτελεί όχι μόνο 
εγκωμιασμό τέτοιοιν εγκλημάτων που έγιναν στο παρελθόν αλλά και 
αυτό είναι το πιο σημαντικό παρότρυνση σε νέα εγκλήματα. Εδώ 
πρέπει να διευκρινίσουμε ότι το ναζιστικό έγκλημα δεν είναι πολιτι¬ 
κό έγκλημα με την έννοια που μπορεί να θεωρηθεί σε ορισμένες περι¬ 
πτώσεις η τρομοκρατική δράση στα σύγχρονα κράτη (όποις ο εθνκοα- 
νεξαρτησιακός αγώνας η αναρχική ή η αντικαθεστωτική δράση). Πρό¬ 
κειται για ωμή φυλετική εκκαθάριση, για εθνοεκκαθάριση, για πρά¬ 
ξεις καταδικασμένες με απόλυτο τρόπο από την ανθρωπότητα. 

Αυτό είναι το πνεύμα της Διεθνούς Αντιρατσιστικής Σύμβασης και 
όλων των νομοθετικών και διοικητικών μέτρων καταστολής που έχουν 
λάβει τα δημοκρατικά κράτη της Ευρώπης. 

Παραθέτουμε σχετικά αποσπάσματα από την Έκθεση της Επιτρο¬ 
πής του |!υρωπαϊκού Κοινοβουλίου για τον ρατσισμό στην Ευρώπη 
του 1985 : “Δεν πρέπει ούτε να υπερεκτιμάται ούτε να υποτιμάται ο 
ρόλος του νόμου και των σχετικών νομικών μηχανισμών. Καταρχήν 
δεν πρέπει να λησμονούμε ότι κάθε μέτρο, αρνητικού ή θετικού χαρα¬ 
κτήρα, που αποσκοπεί στην εξάλειψη των φυλετικών διακρίσεων στο 
πλαίσιο ενός δημοκρατικού καθεσταπος πρέπει σε τελευταία ανάλυ¬ 
ση να στηρίζεται σε κανόνα δικαίου. Από την άποψη αυτή, ο νόμος 
αποτελεί μέσο τελείως απαραίτητο και πανταχού παρόν”. 

Απαιτείται κατασταλτικός νόμος για τη ρατσιστική προπαγάνδα 
και η ρατσιστική δράση αφού αυτή συνεπάγεται την καταστροφή τοιν 
θεμελιωδοιν ελευθεριών του ανθρώπου η προστασία των οποίων απο¬ 
τελεί καθήκον κάθε δημοκρατικού κράτους. 

Η ελευθερία της έκφρασης πρέπει να περιορίζεται όταν η έκφραση 
διακινδυνεύει άλλα έννομα αγαθά . Η στάθμιση ανάμεσα στην ελευ¬ 
θερία της έκφρασης και το προσβαλλόμενο έννομο αγαθό καθίσταται 
αναγκαία σ’ αυτή την περίπτωση. Κατά τη διαδικασία αυτή πρέπει να 
λάβουμε υπόψη την ιδιαίτερη σημασία που έχει η ελευθερία της γνώ¬ 
μης για μια δημοκρατία Για τη στάθμιση δύο κριτήρια είναι απαραί¬ 


τητα Πρώτον πρέπει να προσβάλλεται έννομο αγαθό που η προστασί¬ 
α του επιβάλλεται από το Σύνταγμα Δεύτερον πρέπει ο περιορισμός 
της ελευθερίας της γνώμης να αναφέρεται σε καταστάσεις που είναι 
καθ’ εαυτές παράνομες. 

Η ελευθερία της ρατσιστικής έκφρασης παραβιάζει το δικαίωμα της 
απόλυτης προστασίας της ζωής της τιμής και της ελευθερίας όσων 
βρίσκονται στην ελληνική επικράτεια, ανεξάρτητα από φυλή, χρώμα, 
καταγωγή ή εθνική ή εθνολογική προέλευση, (5 παρ2 Σ), και της 
αρχής της ισότητας (4Σ). Η αρχή αυτή κατοχυρώνεται μόνο για τους 
έλληνες πολίτες αλλά η απαγόρευση των διακρίσεων εντάσσεται οις 
εννοιολογικό στοιχείο στο περιεχόμενο κάθε ατομικού δικαιώματος. 
Η Διεθνής Αντιρατσιστική Σύμβαση από την οποία δεσμεύεται η 
χώρα μας έχει κηρύξει παράνομη τη ρατσιστική έκφραση. 

Η ίδια η προστασία της ελευθερίας της έκφρασης επιβάλλει την 
απαγόρευση έκφρασης στον ρατσισμό. Το άρθρο 10 της ΕΣΔΑ (Ευρω¬ 
παϊκή Σύμβαση για τα Ανθροιπινα Δικαιώματα), που θεωρείται σήμε¬ 
ρα το Ευρωπαϊκό Σύνταγμα, προβλέπει απόλυτη προστασία της ελευ¬ 
θερίας της έκφρασης, συμπεριλαμβανομένης και της ελευθερίας γνο>- 
μης της λήψης ή μετάδοσης πληροφοριών και ιδεών, χωρίς την επέμ¬ 
βαση από δημόσια αρχή. Ωστόσο, η άσκηση αυτού του δικαιώματος 
υπόκειται σε νόμιμους περιορισμούς, οι οποίοι είναι απαραίτητοι σε 
μια δημοκρατική κοινωνία για την επίτευξη ορισμένων νομίμων σκο¬ 
πών (παρ. 2). Ο \\ΌΕΡΟΑΝΟ 8ΤΚΑ38ΕΚ, μέλος της Γραμματείας της 
Ευρωπαϊκής Επιτροπής για τα Ανθροιπινα Δικαιώματα , υποστηρίζει 
τα εξής γι’ αυτό το θέμα: “Η ερμηνεία του άρθρου 10 μπορεί να θετορη- 
θεί ως μία διάταξη - κλειδί για τη λειτουργία της δημοκρατίας Επο¬ 
μένως η λειτουργία του είναι ευρεία και φιλελεύθερη, βασισμένη στην 
αρχή ότι ακόμα και οι πληροφορίες ή ιδέες που ενοχλούν ή σοκάρουν 
το κοινό πρέπει γενικά να επιτρέπονται και πως οι ρήτρες αποκλει¬ 
σμού πρέπει να ερμηνεύονται στενά. 

Με αυτό το περιεχόμενο, δύο όψεις της επίκλησης του άρθρου 10 
πρέπει να ξεχωρίσουν: 

1) η επίκλησή του από άτομα των οποίων η ελευθερία της έκφρασης 
περιορίστηκε επειδή υποστήριξαν ιδέες ακραίου εθνικισμού, φυλετικού 
μίσους αντισημιτισμού κλπ. Σε αυτόν τον τομέα, η Επιτροπή θεωρεί 
γενικά ότι οι υπό κρίση περιορισμοί δικαιολογούνται είτε βάσει του 
άρθρου 10 παρ. 2 ή σε ορισμένες σπάνιες περιπττόσεις βάσεις του άρ¬ 
θρου 17 της Σύμβασης. 

2) η επίκλησή του από άτομα που σκόπευαν σε κριτική εναντίον 
εκδηλώσεων ακραίου εθνικισμού, φυλετικού μίσους, αντισημιτισμού 
κλπ η ελευθερία έκφρασης των οποίων περιορίστηκε συνήθως μετά 
από αίτηση των επιτιθέμενων: με αυτή την έννοια, τα όργανα της 
Σύμβασης προστατεύουν την ελευθερία έκφρασης τουλάχιστον αν η 
κριτική είναι συναφής και ανάλογη”. 

Είναι φανερό ότι η προστασία της ελευθερίας της έκφρασης σε μια 
δημοκρατική κοινοινία απαιτεί την εφαρμογή του άρθρου 4 της Αντι- 
ρατσιστικής Σύμβασης. 

Την ίδια επιταγή περιέχει και το άρθρο 20 παρ. 2 του Συμφώνου του 
ΟΗΕ για τα Ατομικά και Πολιτικά Δικαιώματα το οποίο η Ελλάδα 
επικύρωσε και τέθηκε σε ισχύ την 5.8.1997. Σύμφωνα το άρθρο 20 παρ. 
2 τα συμβαλλόμενα κράτη πρέπει να απαγορεύουν “οποιαδήποτε εν¬ 
θάρρυνση του εθνικού, φυλετικού ή θρησκευτικού μίσους που αποτε¬ 
λεί υποκίνηση σε διάκριση”. 

Εφόσον επιβάλλεται κατ’ αρχήν η απαγόρευση της ατομικής έκ¬ 
φρασης του προπαγανδιστή της ρατσιστικής ιδεολογίας, απαγορεύε¬ 
ται και η οργανωμένη έκφρασή του, η παράνομη ναζιστική συμμορία, 
το "κόμμα” των ναζιστοιν. Η "Χρυσή Αυγή” κατά συνέπεια δεν προ¬ 
στατεύεται από το άρθρο 29 του Συντάγματος που προβλέπει την ε¬ 
λεύθερη ίδρυση και λειτουργία των πολιτικών κομμάτων. Δεν πρό¬ 
κειται για κόμμα με την έννοια που έχει αυτός ο θεσμός για ένα δημο¬ 
κρατικό πολίτευμα αλλά για μια οργανωμένη ομάδα ατόμων οι οποίοι 
και μόνο με τη συμμετοχή τους σ’ αυτήν διαπράττουν ποινικό αδίκη¬ 
μα, αφού συνολικά εκθειάζουν τα εγκλήματα του χιτλερισμού στο Β' 
Παγκόσμιο Πόλεμο και καλούν σε επανάληψή τους (Όσο για το φό¬ 
βο που ο “Ταχυδρόμος” διατυπώνει “μήπως ήρθε η ώρα ενός Ελληνα 
Αεπέν” και ότι “ο Χίτλερ περιμένει στη γωνία” τον διαβεβαιώνουμε 
ότι σύντομα, Εμείς οι Έλληνες Εθνικοσοσιαλιστές της Χρυ¬ 
σής Αυγής, θα κάνουμε τον εφιάλτη του πραγματικότητα). Η 
αναγνώριση του δικαιώματος ίδρυσης κόμματος για τους ναζιστές 
εξομοιώνεται έτσι με την απαίτηση αναγνώρισης του ίδιου δικαιώμα¬ 
τος για τους βιαστές (ή τους υποστηρικτές του βιασμού), τους δολοφό¬ 
νους (ή τους υποστηρικτές της ανθρωποκτονίας), τους παιδεραστές 
κ.λπ. 

Η ΔΙΕΘΝΗΣ ΑΝΤΙΡΑΤΣΙΣΤΙΚΗ ΣΥΜΒΑΣΗ ΑΠΟΤΕ¬ 
ΛΕΙ ΑΝΑΓΚΑΣΤΙΚΟ ΔΙΚΑΙΟ (ΐυδ ΟΟΟΕΝδ) 

Η ουσιαστική εφαρμογή της Διεθνούς Αντιρατσιστικής Σύμβασης 
απαιτείται όχι μόνο για να προστατευτεί το δημοκρατικό μας πολί¬ 
τευμα, αλλά και για να εκπληρώσει η χώρα μας τη συνταγματική της 
υποχρέωση να προάγει τις αρμονικές σχέσεις με τις τρίτες χώρες και 
να συμβάλει σε κλίμα ειρήνης και φιλίας. 

Στο προοίμιο της Αντιρατσιστικής Σύμβασης διαβάζουμε: “ Επιβε¬ 
βαιώνεται ξανά ότι η διάκριση μεταξύ ανθρωπίνων όντων λόγω φυ¬ 
λής χρτόματος ή εθνικής προελεύσεως αποτελεί εμπόδιο για τις φιλι¬ 
κές και ειρηνικές σχέσεις μεταξύ των εθνών και ότι είναι ικανή να 
διαταράξει την ειρήνη και την ασφάλεια μεταξύ των εθνών και την 
αρμονία συμβκόσεως του ενός προστόπου στο πλευρό του άλλου ακό¬ 
μα και στο εσωτερικό της ίδιας χτόρας”. 

Στη Διακήρυξη της ΙΙΝΕδΘΟ για τις φυλετικές διακρίσεις στον 
ορισμό του ρατσισμού που δίνεται εκεί αναφέρεται ότι ο ρατσισμός: 
“εμποδίζει την ανάπτυξη των θυμάτων του, διαστρέφει αυτούς που 
τον εφαρμόζουν, διαιρεί τα έθνη στο εσωτερικό τους, αποτελεί εμπόδιο 

στη διεθνή συνεργασία και προκαλεί πολιτική έχθρα στους λαούς. 
Διαταράσσει σοβαρά την ειρήνη του κόσμου”. 

Ένα κράτος που επιτρέπει τις φυλετικές διακρίσεις στο εσωτερικό 
του διακινδυνεύει όχι μόνο την εσωτερική δημοκρατία αλλά και τις 
φιλικές σχέσεις με τρίτα κράτη. Η παραδοχή ανοκεροιν και κατώτε- 
ροιν φυλών, ανώτερων και κατώτερων λαοιν, ανοπεροιν και κατώτε- 
ροιν εθνοιν δεν μπορεί παρά να δημιουργεί εχθρότητα που στην κα¬ 
τάλληλη στιγμή μπορεί να μετατραπεί σε πόλεμο και μάλιστα πόλεμο 
με τα πιο βάρβαρα ρατσιστικά και εθνοεκκαθαριστικά χαρακτηριστι¬ 
κά. 

Επειδή η σπουδαιότητα της αντιμετώπισης του ρατσισμού είναι α¬ 
ναγνωρισμένη απ’ όλα τα δημοκρατικά κράτη για όλους τους λόγους 
που αναφέραμε πιο πάνω, η Διεθνής Αντιρατσιστική Σύμβαση αποτε¬ 
λεί Αναγκαστικό Δίκαιο σύμφωνα με το άρθρο 53 της Σύμβασης της 
Βιέννης περί Δικαίου των Συνθηκοιν: “Αναγκαστικός κανόνας του 
γενικού Διεθνούς Δικαίου είναι κανόνας δεκτός και αναγνωρισμέ¬ 
νος από τη Διεθνή Κοινότητα των κρατών στο σύνολο της σαν κανό¬ 
νας από τον οποίο καμία παρέκκλιση δεν επιτρέπεται και ο οποίος 
δεν μπορεί να τροποποιηθεί παρά μόνο με νέο κανόνα του γενικού 
Διεθνούς Δικαίου του ίδιου χαρακτήρα”. 

Αυτός ο χαρακτήρας της Σύμβασης κάνει την εφαρμογή της υπο¬ 
χρεωτική από όλα τα συμβαλλόμενα κράτη με τη μεγαλύτερη δυνατή 
συνέπεια. 

Πρέπει να επισημάνουμε εδώ ότι Αντιρατσιστική Σύμβαση όπως 
και όλα τα Διεθνή Σύμφωνα των Δικαιωμάτων του Ανθρώπου που 
συνάφθηκαν στο πλαίσιο του ΟΗΕ αποτελεί συνταγματικό κείμενο 
διεθνούς χαρακτήρα. Το συνταγματικό κράτος εξελίσσεται σήμερα 
δυναμικά μέσα από τις επιδράσεις που υφίσταται από ένα σύνολο 
τέτοιοιν συνταγματικά^ κειμένων. Τα κείμενα αυτά -είτε εθνικής, 
είτε διεθνούς ή περιφερειακής προελεύσεως- αποτελούν ένα κομμάτι 
συνταγματικής πραγματικότητας στο εσωτερικό κάθε κράτους. Η ση¬ 
μασία των κειμένων αυτοιν για τα συμβαλλόμενα κράτη είναι δε¬ 
δομένη και συνίσταται στον εμπλουτισμό των εθνικών καταλόγων 
ατομικοιν δικακομάτων. Από την άλλη πλευρά τα κείμενα αυτά έχουν 
αναπτύξει ένα τέτοιο χαρακτήρα παγκοσμιότητας που εύκολα τους 
αποδίδεται ο χαρακτηρισμός του Συντάγματος της Διεθνούς Κοινω¬ 
νίας ή της πολιτιστικής κληρονομιάς της ανθρωπότητας. 

Η ΕΛΛΗΝΙΚΗ ΑΝΤΙΡΑΤΣΙΣΤΙΚΗ ΝΟΜΟΘΕΣΙΑ 

Το ελληνικό ποινικό δίκαιο σε συμμόρφωση με την Αντιρατσιστι- 
κή Σύμβαση χαρακτήρισε τη ρατσιστική πράξη και τη ρατσιστική 
έκφραση ποινικό αδίκημα με το Νόμο 927/79 “περί κολασμού πράξε¬ 
ων ή ενεργεκόν αποσκοπουσών σε φυλετικές διακρίσεις”. Αυτός ο 
νόμος λαμβάνει τυπικά υπόψη του τη Διεθνή αυτή Σύμβαση από την 
οποία δεσμεύεται η χώρα μας. Ουσιαστικά την αγνοεί με αποτέλεσμα 
αυτή να παραμένει ανεφάρμοστη, αφού τιμωρεί μόνο την ατομική ρα¬ 
τσιστική έκφραση και πράξη, χωρίς να κηρύσσει παράνομη την οργα¬ 
νωμένη πράξη και την οργανωμένη έκφραση, το ναζιστικό κόμμα. 

Θα κάνουμε εδώ μία σύντομη αναφορά σ’ αυτό το νόμο για να 
επισημάνουμε ότι ακόμα και στο πεδίο που καλύπτει είναι εντελώς 
ανεπαρκής και ανεφάρμοστος Χαρακτηριστικό του νόμου αυτού εί¬ 
ναι ότι η δίωξη των εγκλημάτων που αναφέρονται σ’ αυτόν είναι 
δυνατή μόνο ΥΣΤΕΡΑ ΑΠΟ ΕΓΚΛΗΣΗ. Αυτή και μόνη η προϋ¬ 
πόθεση δείχνει ότι στην ιεράρχηση τοιν εγκλημάτων του ποινικού 
δικαίου, τα φυλετικά εγκλήματα θεωρούνται εγκλήματα με μικρή ση¬ 
μασία. Ο εισαγγελέας σαν εκπρόσωπος της δικαστικής εξουσίας, σαν 
κρατικός λειτουργός δεν υποχρεώνεται να κινήσει αυτεπάγγελτα ποινι¬ 
κή δίωξη. Δεν επιτρέπεται στην κοινωνία, στον τρίτο πολίτη που 
θίγεται να υποβάλει μηνυτήρια αναφορά για να κινηθεί δίωξη εναντί¬ 
ον των ναζιστοιν. Η ευθύνη του κράτους για την υπεράσπιση ημεδα¬ 
πών και αλλοδαπών μετατίθεται στο ίδιο το θύμα. 

Οι ποινές που προβλέπονται είναι ασήμαντες Δεν ξεπερνούν τα 
δύο έτη ενώ αυτός που προτρέπει σε ρατσιστική βία ή αυτός που 
εκφράζει ρατσιστικές απόψεις μπορεί να τιμωρηθεί για το έγκλημα 
του και μόνο με χρηματική ποινή. 

Για όλους τους παραπάνω λόγους δεν έχουν εκδοθεί δικαστικές 
αποφάσεις βάσει αυτού του νόμου, δεν υπάρχει σχετική νομολογία. 
Λαμβάνοντας ως δεδομένη τη δράση μιας ναζιστικής οργάνωσης στη 
χώρα μας επί δεκαετία, συμπεραίνουμε ότι η ανυπαρξία νομολογίας 
δεν οφείλεται στο γεγονός ότι στη χώρα μας δεν υπάρχει ρατσιστική 
βία, αλλά ότι τα θύματα αισθάνονται ότι στη μάχη τους με τους θύτες 
δεν θα έχουν την κρατική προστασία που τους αρμόζει, ότι αν δώσουν 
τη δικαστική μάχη θα εκτεθούν ακόμα περισσότερο. 

Ουσιαστικά δεν υπάρχει ελληνική αντιρατσιστική νομοθε¬ 
σία. Αυτή θα αποκτήσει υπόσταση όχι με μία τροποποίηση του 
Ν. 927/79, η οποία είναι σε κάθε περίπτωση αναγκαία, αλλά 
μόνο όταν καλυφθεί το κενό νόμου που υπάρχει για την ίδρυ¬ 
ση και λειτουργία ναζιστικών οργανώσεων και να επιβληθεί 
η απαγόρευση τους. 

Η ΕΥΡΩΠΑΪΚΗ ΑΝΤΙΡΑΤΣΙΣΤΙΚΗ ΝΟΜΟΘΕΣΙΑ 

Η Ευρωπαϊκή Ένοχιη μέσα από τα θεσμικά της όργανα (Κοινο¬ 
βούλιο, Συμβούλιο, Επιτροπή) έχει δείξει ιδιαίτερη ευαισθησία στον 
τομέα του ρατσισμού. 

Όλα τα ευρωπαϊκά κράτη έχουν προσχωρήσει στην Αντιρατσιστι- 
κή Σύμβαση, εκτός από την Ιρλανδία που έχει αναλάβει σχετική δέ¬ 
σμευση. 

Θα αναφέρουμε ενδεικτικά νομοθετικά μέτρα που έχουν θεσπίσει 
τα ευρωπαϊκά κράτη εναντίον του ρατσισμού, με ειδική αναφορά στην 
απαγόρευση των ρατσιστικοιν οργανώσεοιν: 

Στη Γερμανία, το άρθρο 9(2) του Συντάγματος απαγορεύει τα 
κόμματα και τις ομάδες των οποίων οι σκοποί ή οι δραστηριό¬ 
τητες έρχονται σε αντίθεση με το ποινικό δίκαιο, το Σύνταγμα 
ή το διεθνές δίκαιο. Το άρθρο αυτό έχει εφαρμοστεί κατά κύριο 
λόγο ενάντια στις ρατσιστικές οργανώσεις. Προϋπόθεση για 
την απαγόρευση τους είναι η έκδοση σχετικής υπουργικής α¬ 
πόφασης. Το 1989, ο Υπουργός Εσωτερικών απαγόρευσε την 
οργάνωση «Ναύοηαΐβ 8ααιπι1ιιη§», και το 1992 αρκετές ρατσι¬ 
στικές και δεξιές οργανώσεις όπως οι “Όβυΐίΰΐιβ Αΐίβτηαίίνβ” 
και το «ΝαΙίοηβΙίεΙίχύβ Ριοηί» απαγορεύτηκαν. Το Ομοσπον¬ 
διακό Διοικητικό Δικαστήριο επιβεβαίωσε τη νομιμότητα της 
απαγόρευσης της οργάνιοσης “Ναίίοηαΐίχίίεΰΐιβ Ριοηί” το 1993. 


Το Γερμανικό Ομοσπονδιακό Συνταγματικό Δικαστήριο έκ- 
δοσε δύο αποφάσεις το 1994 με τις οποίες αποφάνθηκε θετικά 
για τη συνταγματικότητα των άρθρων 130 και 185 του Γερμανι¬ 
κού Ποινικού Κώδικα. Τα άρθρα αυτά ποινικοποιούν την άρνη¬ 
ση του Ολοκαυτώματος (το ψέμα του Άουσβιτς). Το Δικαστή¬ 
ριο αποφάνθηκε ότι η άρνηση του Ολοκαυτώματος δεν αποτε¬ 
λεί ελευθερία έκφρασης γιατί: α) προσβάλλει τον εβραϊκό λαό 
και β) έχει αποδειχτεί ότι αυτή η άρνηση είναι αντίθετη με την 
αλήθεια. 

Στη Γαλλία η Διεθνής Αντιρατσιστική Σύμβαση έχει ενσοι- 
ματωθεί στο εσωτερικό δίκαιο με άμεση εφαρμογή. 

Στην Ιταλία το άρθρο 7 του Νόμου 205/1993 για “επείγοντα 
μέτρα ενάντια στη φυλετική διάκριση” προβλέπει την προλη¬ 
πτική αναστολή δραστηριοτήτων των οργανάισεων που μπο¬ 
ρούν να χαρακτηριστούν ρατσιστικές Η ανώτατη ποινή ανά¬ 
λογα με τις δραστηριότητες και τον χαρακτήρα αυτών των ορ- 
γανάχτεων είναι η διάλυση τους και η δήμευση της περιουσίας 
τους. 

Στην Ολλανδία με νόμο του 1989 οι ρατσιστικές οργανώσεις 
υπόκεινται σε δίωξη και διάλυση. Εξουσία για την έκδοση της 
απόφασης με την οποία μπορούν να τεθούν εκτός νόμου και να 
διαλυθούν ρατσιστικοί σύνδεσμοι και πολιτικά κόμματα παρα¬ 
σχέθηκε στον Εισαγγελέα, ο οποίος μπορεί να το πράξει εφό¬ 
σον ένα ή περισσότερα από τα ηγετικά τους στελέχη έχουν 
προηγουμένου καταδικαστεί για παράβαση του Ποινικού Κώ¬ 
δικα. 

Στην Πορτογαλία το άρθρο 46(4) του Συντάγματος απαγο¬ 
ρεύει όλες τις ένοπλες ομάδες στρατιωτικής ή παραστρατιωτι- 
κής φύσης και αυτές που διαδίδουν φασιστικές ιδέες. 

Το 1994 το Συνταγματικό Δικαστήριο της Πορτογαλίας ε¬ 
ξέτασε, ύστερα από αίτηση του Εισαγγελέα, αν έπρεπε να δια¬ 
λυθεί με βάση την οις άνω συνταγματική διάταξη, η οργάνωση 
“Εθνικό Κίνημα Δράσης” (ΜονίπιίεηΙο άί αοαο ηαΐίοηαΐ -ΜΑΝ). 
Το Δικαστήριο δεν έκδοσε καταδικαστική απόφαση γιατί όταν 
ολοκληρο'Ληκε η εξέταση της υπόθεσης η οργάνωση αυτή είχε 
διαλυθεί. Ωστόσο, με την απόφαση 17/94 διατύπωσε γνάιμες για 
τους σκοπούς της οργάνωσης, οι οποίοι θα μπορούσαν να θεω¬ 
ρηθούν λόγοι διάλυσης της από το κράτος. 

Σύμφωνα με το Δικαστήριο, η οργάνιοση και τα ενεργά μέλη 
της προπαγάνδιζαν την ιδεολογία της φυλής δηλώνοντας την 
αντίθεση τους στη συνύπαρξη διαφορετικών φυλών σ’ ένα κρά¬ 
τος με τέτοιο τρόπο ώστε να προκαλούν ξενοφοβία και φυλετι¬ 
κό μίσος Οι εκδόσεις της οργάντοσης δημοσίευαν γνωστούς 
Γερμανούς Εθνικοσοσιαλιστές Ιταλούς φασίστες και Πορτο- 
γαλέζους Συνταγματάρχες. Τα καταχωρημένα μέλη χρησιμο¬ 
ποιούσαν το ναζιστικό χαιρετισμό και επιδείκνυαν τη σβάστι- 
κα. 

Στις 12 Απριλίου 1994. το Βέλγιο αναθεώρησε το βασικό νόμο 
της 30ης Ιουνίου του 1981 για την απαγόρευση συγκεκριμένων 
πρακτικών που απορρέουν από τον ρατσισμό και την ξενοφοβί¬ 
α. σε συμμόρφτοση με τη Διεθνή Αντιρατσιστική Σύμβαση. 

ΔΕΣΜΕΥΣΕΙΣ ΚΑΙ ΥΠΟΧΡΕΩΣΕΙΣ ΤΟΥ ΕΛΛΗΝΙΚΟΥ 

ΚΡΑΤΟΥΣ ΓΙΑ ΤΗΝ ΚΑΤΑΠΟΛΕΜΗΣΗ ΤΟΥ ΡΑΤΣΙ¬ 
ΣΜΟΥ ΚΑΙ ΤΗΣ ΞΕΝΟΦΟΒΙΑΣ 

1) ΑΠΟΦΑΣΕΙΣ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΗΣ 

Το Συμβούλιο της Ευρώπης στις 29 Μαίου 1990 έκδοσε απόφαση 
για την πάλη ενάντια στον ρατσισμό και την ξενοφοβία Στην απόφα¬ 
ση αυτή τα κράτη μέλη καλούνται μεταξύ άλλοιν: 

Α) Να αναγνοιρίσουν (στην περίπτωση που δεν το έχουν ήδη κάνει) 
τη διαδικασία ατομικοιν προσφυγών του άρθρου 14 της Διεθνούς Σύμ¬ 
βασης για την Εξάλειψη των Φυλετικών Διακρίσεων Κάθε Μορφής 
(26). Η Ελλάδα δεν έχει αναγνωρίσει ακόμα αυτή τη διαδικασία. 

Β) Να προωθήσουν την εφαρμογή νόμων που αποσκοπούν στην 
αντιμετώπιση ρατσιστικών ή ξενοφοβικών πράξεων και, όσα κράτη 
μέλη δεν έχουν θεσπίσει τέτοιους νόμους, να προχωρήσουν άμεσα στη 
θέσπιση τους (2ο). Η απόφαση αυτή αφορά την Ελλάδα γιατί ο αντιρα- 
τσιστικός νόμος που έχει θεσπίσει είναι στην πράξη ανεφάρμοστος. 
Οπότε πρέπει να συμπληρώσει τον ήδη υπάρχοντα νόμο και να τον 
καταστήσει εφαρμοστέο ή να θεσπίσει νέα νομοθεσία. 

Στις 15 Ιουλίου 1996 εγκρίθηκε από το Συμβούλιο απόφαση κοινής 
δράσης βάσει του άρθρου Κ3 της συνθήκης για την Ευρωπαϊκή Ένω¬ 
ση σχετικά με την καταπολέμηση του ρατσισμού και της ξενοφοβίας. 

Στην απόφαση αυτή για κοινή δράση καλούνται τα ευρωπαϊκά κράτη 
να διασφαλίσουν τη δικαστική συνεργασία μεταξύ τους σε ό,τι αφορά 
τις ρατσιστικές πράξεις. Απαραίτητη προϋπόθεση γι’ αυτό θεωρεί την 
υιοθέτηση αυστηρών νομοθετικών μέτρων από όλα τα κράτη που να 
επιβάλουν τον ποινικό κολασμό των ρατσιστικών πράξεοιν και της 
ρατσιστικής προπαγάνδας. Ανάμεσα στα εγκλήματα που πρέπει να 
τιμωρούνται αναφέρεται και η δημόσια άρνηση των εγκλημάτων που 
ορίζονται στο άρθρο 6 του οργανισμού του διεθνούς στρατοδικείου 
που προσαρτήθηκε στη συμφωνία του Λονδίνου της 8ης Απριλίου 
1945, στο βαθμό που η άρνηση αυτή συνιστά περιφρονητική ή μειωτι- 
κή συμπεριφορά έναντι ομάδας ατόμων προσδιοριζόμενης με βάση το 
χρώμα, τη φυλή, τη θρησκεία ή την εθνική ή εθνοτική καταγωγή. 

Η προθεσμία για να υποβάλουν οι χώρες τις προτάσεις τους για 
την εφαρμογή της ως άνω απόφασης είναι μέχρι το τέλος Ιουνίου 
αυτού του έτους. 

Η χοιρα μας πρέπει να εντάξει αυτή την κατηγορία των πράξεων 
στις ποινικά κολάσιμες και να θεσπίσει ανάλογη νομοθεσία. 

2) ΣΥΣΤΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ 
ΓΙΑ ΤΑ ΚΡΑΤΗ ΜΕΛΗ 

Η Εξεταστική Επιτροπή του Ευρωπαϊκού Κοινοβουλίου για τον 
ρατσισμό και τη Ξενοφοβία (1989-1990) στην έκθεσή της απεύθυνε τις 
ακόλουθες συστάσεις στα κράτη μέλη της Ε.Ε.: 

Σύσταση 52: Να θεσπιστεί νόμος κατά των δυσμενών διακρί¬ 
σεων ο ποιος να καταδικάζει όλες τις ρατσιστικές πράξεις και 
να επιτρέπει σε νομικά πρόσωπα, όπως είναι οι σύνδεσμοι, να 
υποβάλουν μηνύσεις για ρατσιστικές πράξεις ή να εμφανίζο¬ 
νται ενώπιον του Δικαστηρίου ως συνενάγοντες. 


Σύσταση 65: Τα κράτη μέλη να δημιουργήσουν κατάλληλους 
μηχανισμούς για την παρακολούθηση της απαρέγκλιτης εφαρ¬ 
μογής των συμβάσεων, ψηφισμάτων και οδηγιών και των νο- 
μοθετημάτων που αφορούν τις πράξεις ρατσισμού, αντισημιτι¬ 
σμού και ξενοφοβίας. 

Σύσταση 68: Τα κράτη μέλη να καταστήσουν αυστηρότερη τη 
νομοθεσία τους για την καταστολή του ρατσισμού και του 
αντισημιτισμού, ειδικότερα δε να λάβουν μέτρα άχττε να εξα- 
σφαλισθεί ότι όσοι καταδικάζονται και φυλακίζονται για τέ¬ 
τοιου είδους αδικήματα θα στερούνται των πολιτικών τους 
δικακομάτων κατά τη διάρκεια της κράτησης. 

Από τα ως άνοι προκύπτει η υποχρέωση της Ελλάδας να τροποποι¬ 
ήσει τον 927/1979 ώστε να επιτρέπεται η αυτεπάγγελτη δίωξη και η 
μήνυση, να προσχωρήσει στην ατομική διαδικασία προσφυγοιν του 
άρθρου 14 της Διεθνούς Αντιρατσιστικής Σύμβασης και να θεσπί¬ 
σει πρόσθετα νομοθετικά μέτρα ώστε να διασφαλιστεί ότι οι ρατσι¬ 
στές δεν θα έχουν δικαίωμα έκφρασης. 

3) ΣΥΣΤΑΣΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ Ε¬ 
ΝΑΝΤΙΑ ΣΤΟ ΡΑΤΣΙΣΜΟ ΚΑΙ ΤΗ ΔΥΣΑΝΕΞΙΑ 

Το 1995 ιδρύθηκε η Ευρωπαϊκή Επιτροπή ενάντια στο Ρατσισμό 
και τη Δυσανεξία (ΕΘΚΤ) ύστερα από σχετική απόφαση της πρώτης 
συνάντησης Κορυφής των Αρχηγών των κρατών μελών του Συμ¬ 
βουλίου της Ευρώπης για την αντιμετώπιση των αυξανόμενων προ¬ 
βλημάτων του ρατσισμού, της ξενοφοβίας του αντι-σημιτισμού και 
της δυσανεξίας που απειλούν τα ανθρώπινα δικαιώματα και τις 
δημοκρατικές αξίες στην Ευρώπη. 

Στην έκθεση της για την Ελλάδα, η Επιτροπή αυτή αναφέρει ότι 
η Ελλάδα πρέπει να προσχωρήσει στη διαδικασία του άρθρου 14 της 
Διεθνούς Αντιρατσιστικής Σύμβασης. 

4) ΣΥΣΤΑΣΗ ΤΗΣ ΕΠΙΤΡΟΠΗΣ ΓΙΑ ΤΗΝ ΕΞΑΛΕΙ¬ 
ΨΗ ΤΗΣ ΦΥΛΕΤΙΚΗΣ ΔΙΑΚΡΙΣΗΣ (ΟΕΜ>) 

Η Επιτροπή για την Εξάλειψη της Φυλετικής Διάκρισης έχει ζητή¬ 
σει επίμονα από τα συμβαλλόμενα κράτη να εφαρμόσουν τα άρθρα 2 
εώς 7 της Σύμβασης, με ειδική αναφορά στο άρθρο 4 α, β και γ, ανεξάρ¬ 
τητα από την ύπαρξη φυλετικοιν διακρίσεων στο έδαφος τους. 

Η Επιτροπή έχει επιβεβαιώσει ότι η εφαρμογή αυτών των κανόνων 
είναι υποχρεωτική για όλα τα κράτη μέλη. 

Από όλα όσα αναφέρουμε στο παρόν γίνεται φανερό ότι το 
ελληνικό κράτος δεν εφαρμόζει τη Διεθνή Αντιρατσιστική 
Σύμβαση και δε βρίσκεται σε σύμπλευση με την ευρωπαϊκή 
πρακτική και νομοθεσία για τα θέματα του ρατσισμού. Η νομι¬ 
μότητα της λειτουργίας και δράσης της ναζιστικής οργάνω¬ 
σης “Χρυσής Αυγής” στη χώρα μας σημαίνει ότι επιτρέπεται 
η δημιουργία ενός πολιτικού κλίματος που εγκυμονεί άμεσο 
κίνδυνο πολέμου, δικτατορίας και φασισμού. 

Για όλους τους πιο πάνω λόγους 

ΖΗΤΑΜΕ 

Να τεθεί εκτός νόμου η “Χρ. Αυγή” 

Να απαγορευτεί η ίδρυση, λειτουργία και δραστηριότητα κάθε 
άλλης ρατσιστικής ομάδας ή οργάνωσης σε συμμόρφωση με το 
άρθρο 4 της Διεθνούς Αντιρατσιστικής Σύμβασης 
Να προσχωρήσει η χώρα μας στη διαδικασία του Αρθρου 14 
των ατομικών προσφυγών της Διεθνούς Αντιρατσιστικής Σύμ¬ 
βασης 

Να τροποποιηθεί ο Νόμος 927/79 άχιτε να επιτρέπεται η αυτε¬ 
πάγγελτη δίωξη και η μήνυση, να προβλεφθούν αυστηρές 
ποινές ανάλογες με τη σοβαρότητα του ρατσιστικού εγκλή¬ 
ματος, και να συμπληρωθεί με την πρόβλεψη ποινικού κολα¬ 
σμού για τη δημόσια άρνηση των εγκλημάτων που ορίζονται 
στο άρθρο 6 του οργανισμού του διεθνούς στρατοδικείου που 
προσαρτήθηκε στη συμφωνία του Λονδίνου της 8ης Απριλί¬ 
ου 1945, στο βαθμό που η άρνηση αυτή συνιστά περιφρονητι¬ 
κή ή μειωτική συμπεριφορά έναντι ομάδας ατόμοιν προσδιο¬ 
ριζόμενης με βάση το χρο)μα, τη φυλή, τη θρησκεία ή την 
εθνική ή εθνοτική καταγωγή. 

Να θεσπισθεί αυστηρή αντιρατσιστική νομοθεσία ώστε να ε¬ 
φαρμοστούν τα άρθρα 2 έως 7 της Διεθνούς Αντιρατσιστικής 
Σύμβασης 

Με τιμή 

Για την Αντιναζιστική Πρωτοβουλία 

ΑΝΑΦΟΡΕΣ 

1.0. ΤεηθΤΜβδ: “Τ’ ΑοΙίοπ άθδ ΝεΙίοικ ΙΜβδ ΘοηΙτε Οίδ<:πιηίη3ίίοη 

και αναλαμβάνουν την υποχρέωση παρεμπόδισης, απαγόρευσης και 
εκρίζωσης κάθε μεθόδου τέτοιας φύσης διενεργούμενης στα εδάφη 
της δικαιοδοσίας τους”. 

3. Εγκυκλοπαίδεια ΤίηίνεΓδεΙίδ, τόμος 13,1972, σελ. 915-916 

4. Ευρωπαϊκό Κοινοβούλιο, Εξεταστική Επιτροπή για την Άνοδο 
του Φασισμού και του Ρατσισμού στην Ευρώπη, Έκθεση για τα Απο¬ 
τελέσματα των Εργασιοιν, Εισηγητής Δημ. Ευρυγένης, Δεκέμβριος 
1985 

5. Συνταγματικό Δίκαιο, Ατομικά Δικαιώματα, ΠΑ. Δαγτόγλου, 
Εκδόσεις Σάκκουλας 1991 

6. ΝοΒ, τόμος 45, τεύχος 6, Σεπτέμβριος Οκτώβριος 1997 

7. Τα στοιχεία για τη νομοθεσία των ευρωπαϊκών χωρών προκύ¬ 
πτουν από: α) τη Συγκριτική Μελέτη της Νομοθεσίας των μελών της 
ΕΕ. ενάντια στη διάκριση, το ρατσισμό και τη ξενοφοβία και την 
παρότρυνση σε μίσος και τη φυλετική βία της Ευρωπαϊκής Γενικής 
Διεύθυνσης για τις Εργασιακές Σχέσεις και τις Κοινωνικές Υποθέ¬ 
σεις Νοέμβριος 1994 και β) την Έκθεση εξ ονόματος της Εξεταστικής 
Επιτροπής του Ευρωπαϊκού Κοινοβουλίου για το ρατσισμό και την 
Ξενοφοβία, 1989-1990 

ΝΕΑ ΑΝΑΤΟΛΗ παρασκευή 19ΙΟΥΝΗ1998 


Οι τραμπουκισμοι στο 
Λαό στις 12 ιούνη 


συνέχεια από τη σελ. 3 

λά και για την τρέχουσα συχνά 
κτηνώδη δράση της στα κρατη- 
τήρια της Ασφάλειας. Όμως η α¬ 
στυνομία στα εξεταστικά κέντρα 
βρέθηκε αποκλειστικά για να κα¬ 
λύπτει τους υποψήφιους. Αν η σο- 
σιαλφασιστική προπαγάνδα είχε 
ίχνος συνέπειας και δεν ήταν προ¬ 
παγάνδα απατεώνων, θα έπρεπε 
να ρίξει τα κύρια πυρά της στους 
υποψήφιους και να κατηγορήσει 
την αστυνομία ότι τους καλύπτει. 
Αλλά οι σοσιαλφασίστες ήξεραν 
ότι μια τέτοια γραμμή θα καταδι¬ 
καζόταν από το λαό που δεν είχε 
τίποτα ενάντια στους υποψήφιους. 
Γι’αυτό έκαναν την ατιμία να α¬ 
σκούν βία στους υποψήφιους και 
ταυτόχρονα να κρύβουν αυτή τη 
βία από το λαό, λέγοντας ότι ή¬ 
θελαν μόνο να “πείσουν” με επι¬ 
χειρήματα τους συναδέλφους. Ό¬ 
ταν όμως αυτή τη βία δεν μπο¬ 
ρούσαν να την κρύψουν από τις 
κάμερες ακόμα πιο ξεδιάντροπα 
ισχυρίζονταν ότι εκείνοι που την 
ασκούσαν ήταν προβοκάτορες. Το 
ίδιο έκαναν και με κάθε τους βί¬ 
αιη πράξη που δεν ήταν αρεστή 
στο λαό. Την απέδιδαν όπως πά¬ 
ντα στους προβοκάτορες. Στους 
“γνωστούς - άγνωστους”που δεν 
είναι άλλοι από τους άριστα γνω¬ 
στούς σε αυτούς, σπασιματίες α¬ 
ναρχικούς και αναρχοφασίστες. 
Οι προβοκάτορες αυτοί είναι χρή¬ 
σιμοι για να φτιάχνουν το κλίμα 
της φωτιάς για να τρομοκρατούν 
τους υποψήφιους ή γενικότερα να 
φτιάχνουν την ατμόσφαιρα της 
πολιτικής κρίσης, αλλά είναι ά¬ 
χρηστοι όταν πρόκειται να απο¬ 
καλυφθούν σαν “συναγωνιστές 
τους”. 

Όλοι αυτοί που ακολουθούν το 
σοσιαλφασισμό θέλοντας ταυτό¬ 
χρονα να νιώθουν δημοκράτες, ξέ¬ 
ρουν καλά ότι τα ΚΝΑΤ μαζί και 
η εξωκοινοβουλευτική ουρά τους 
είναι σε θέση σε χρόνο μηδέν σε 
κάθε διαδήλωση να συλλαμ¬ 
βάνουν, να καταγγέλλουν στο λα¬ 
ό, να ξεσκεπάζουν κάθε έναν που 
κατηγορούν σαν προβοκάτορα. Κι 
όμως ποτέ ως τώρα δεν το έχουν 
κάνει. Μόνο όταν κάποιες φρά¬ 
ξιες του αναρχισμού και του α- 
ναρχοφασισμού στρέφονται ενά¬ 
ντια στους ίδιους μόνο τότε χτυ¬ 
πάνε αλύπητα. 

Η μικροαστική ουρά του σο- 
σιαλφασισμού τα ξέρει όλα αυτά, 
βλέπει όλες αυτές τις αντιφάσεις, 
όλη αυτή την αχρειότητα, όλη την 
υποκρισία και όμως δεν εξεγεΐ- 
ρεται. Θέλει να μείνει στο βούρ¬ 
κο. Πηγαίνοντας με τους σο- 
σιαλφασίστες στις 12 του Ιούνη ό¬ 
λοι αυτοί οι συμβιβασμένοι άν¬ 
θρωποι απόδειξαν ότι είναι πια σε 
θέση να χτυπήσουν το λαό. Η 12 
Ιούνη είναι το μεγάλο ορόσημο. 
Γιατί μέχρι τότε ο σοσιαλφασι- 
σμός έκλεινε π.χ έναν εθνικό δρό¬ 
μο και εμπόδιζε έμμεσα το λαό να 
επικοινωνήσει, και την κοινωνία 
να ανταλλάξει τα προϊόντα της, 
αλλά εδώ η βία στο λαό ήταν α- 
φηρημένη. Το ίδιο όταν έκλεινε 
αυθαίρετα το διακόπτη της ΔΕΗ. 
Έμμεση πάλι ήταν η επίθεση του 
σοσιαλφασισμού όταν εισέβαλε σε 
ένα υπουργείο στο όνομα της “α- 


ντικρατικής πάλης του λαού” ή 
όταν σκότωνε έναν τραπεζίτη στο 
όνομα της “αντικαπιταλιστικής 
πάλης”. Έμμεση επίθεση στο λαό 
ήταν ως και προχθεσινή του από¬ 
πειρα εισβολής στη Βουλή γιατί 
στην ουσία ποδοπατούσε το μόνο 
δημοκρατισμό που γεύεται σήμε¬ 
ρα ο λαός μας, τον αστικό δημο¬ 
κρατισμό. Ως τότε οι ακόλουθοι 
του σοσιαλφασισμού είχαν μια δι¬ 
καιολογία. Μπορούσαν να μην ξέ¬ 
ρουν. Όμως στις 12 του Ιούνη οι 
ακόλουθοι του σοσιαλφασισμού, 
ακόλουθοι κάθε είδους διάβηκαν 
το Ρουβίκωνα: ΑΣΚΗΣΑΝ Α¬ 
ΠΕΥΘΕΙΑΣ ΒΙΑ - ΦΥΣΙΚΗ 
ΚΑΙ ΗΘΙΚΗ ΒΙΑ ΣΤΟΝ ΙΛΙΟ 
ΤΟ ΛΑΟ. Τους μένει λίγος χρό¬ 
νος ακόμα για να μην εξελιχθούν 
σε αληθινούς σοσιαλφασίστες, σε 
συνειδητά τάγματα εφόδου. Πο¬ 
λύ λίγος χρόνος γιατί οι πράκτο¬ 
ρες του Κρεμλίνου πρόκειται να 
πολλαπλασιάσουν τις επιθέσεις 
τους. 

Κάτω όμως από αυτές τις επι¬ 
θέσεις η θέση των ακόλουθων του 
σοσιαλφασισμού θα γίνεται όλο 
και πιο δύσκολη. Ούτε η βία των 
ΜΑΤ θα μπορεί σε λίγο να τους 
σώσει, αντίθετα θα χαρακτηρίζο¬ 
νται όλο και περισσότερο σαν 
προβοκάτορες επειδή αυτοί φέρ¬ 
νουν τα ΜΑΤ στη θέση του υπε¬ 
ρασπιστή της δημοκρατικής νο¬ 
μιμότητας και με αυτό τον τρόπο 
τα ωραιοποιούν, ενώ όλο και πε¬ 
ρισσότερο θα συγκρούονται με το 
δημοκρατικό στρατόπεδο. Ήδη 
στο πολιτικό επίπεδο, σε ΟΛΑ α- 
νεξαίρετα τα μέτωπα της τελευ¬ 
ταίας διετίας έχουν συμπαρατα¬ 
χτεί με την πιο φασιστική πτέρυ¬ 
γα της ΝΑ, με τους σοβινιστές α¬ 
κόμα και με τους ίδιους τους Χρυ- 


σαυγίτες, με την εκκλησία και 
τους κήρυκες του μεσαιωνικού α- 
ντιευρωπαϊσμού. 

Αλλά μόνο και μόνο το να εί¬ 
ναι κανείς σύμμαχος με το αδελ¬ 
φό κόμμα του αντισημίτη Ζιου- 
γκάνοφ, σύμμαχος των υπερασπι¬ 
στών όλων των φασιστικών δι¬ 
κτατοριών του “υπαρκτού” σοσια¬ 
λισμού, φίλος των υπερασπιστών 
των χασάπηδων της Τιεν Αν 
Μεν, είναι ό,τι πιο εξευτελιστικό 
και δεξιό υπάρχει. 

Οι κομμουνιστές της ΟΑΚΚΕ 
θα δυναμώσουν την πάλη τους για 
να εμποδίσουν την επέλαση του 
σοσιαλφασισμού. Οι μεγάλες επα¬ 
ναστατικές και δημοκρατικές πα¬ 
ραδόσεις αυτού του λαού θα δυ¬ 
σκολεύουν όλο και περισσότερο 
τους σοσιαλφασίστες και θα τους 
απομονώνουν. Ήδη όπου οι σύ¬ 
ντροφοί μας έδωσαν μέσα στο λαό, 
μέσα στους κλάδους τους την πά¬ 
λη ενάντιά τους βγήκαν κερδισμέ¬ 
νοι. Η έμπρακτη καταγγελία και 
του τελευταίου πραξικοπήματος 
στα σχολεία με τη συμμετοχή στις 
εξετάσεις του ΑΣΕΠ και την προ- 
παγάνδιση υπέρ της συμμετοχής 
σε αυτό το διαγωνισμό βρήκε την 
πιο θερμή υποστήριξη μέσα στην 
πλατιά μάζα του λαού και πιο πο¬ 
λύ μέσα στους καθηγητές. Οι 
σ.φασίστες και οι ακόλουθοί τους 
φωνάζουν και παθιάζονται γιατί 
ακούνε μόνο τη φωνή τους στις 
απομονωμένες διαδηλώσεις τους 
και τους οργανωμένους τραμπου- 
κισμούς τους. Βυθίζονται μέσα 
στην αυξανόμενη λαϊκή περιφρό¬ 
νηση απέναντι στις ιδέες και κύ¬ 
ρια απέναντι στις μεθόδους τους. 
Ο μόνος δρόμος που τους μένει εί¬ 
ναι η βία και η προβοκάτσια. Έ¬ 
νας δρόμος δίχως επιστροφή. 


Τραμπουκισμοι στην 
Εμπορική 

Οι τραμπούκοι τα σπάσανε και στη Γ.Σ. της Εμπορικής. “Νόμος 
είναι το δίκιο του Περισσού”. Αυτός είναι ο αντικαπιταλισμός της 
διεφθαρμένης γραφειοκρατίας. Και αυτή η αρρώστια μπαίνει στην 
υπηρεσία της Ρωσίας. Οι σοσιαλφασίστες επελαύνουν από παντού. 
Και οι “εργάτες”, και οι “προβοκάτορες”, και οι Χρυσαυγίτες, όλα 
δικά τους. 

Όσο δε σηκώνεται πολιτικός δημοκρατικός αέρας, αυτά τα 
αναερόβια τέρατα θα κυριαρχούν. 

"Χρυσή Άυγή' 

... και χτύπημα στη Θεσσαλονίκη 

Λίγες μέρες πριν το δολοφονικό χτύπημα στον Κουσουρή, η ναζι- 
στική συμμορία της “Χρυσής Αυγής” διοργάνωσε συγκέντρωση στη 
Θεσσαλονίκη στη μνήμη του Μέγα Αλέξανδρου. Το αποτέλεσμα ή¬ 
ταν ο ξυλοδαρμός δύο Θεσσαλονικιών στην παραλιακή Λεωφόρο 
Νίκης στη Θεσσαλονίκη. Λίγο μετά την επίθεση, ο ένας από τους 
δύο παθόντες, ο 30χρονος ιδιωτικός υπάλληλος Γεώργιος Παπα- 
δάμου κατέθεσε μήνυση σε αστυνομικό τμήμα της Θεσσαλονίκης. 
Όπως αναφέρει στη μήνυση του, περίπου στις 8 το βράδυ, στις 13 
Ιούνη, καθόταν μαζί με το φίλο του Γ. Παπαδόπουλο σε παραλιακό 
καφενείο, απ’ όπου πέρασε πορεία 30-40 χιτλερικών της “Χρ. Αυ¬ 
γής”. Την ώρα που η πορεία περνούσε μπροστά από το καφενείο 
κάποιος θαμώνας τους αποδοκΐμασε. Τότε μια ομάδα ναζιστών από 
εκείνους που συγκροτούσαν την πορεία επιτέθηκαν εναντίον των 
δύο φίλων και τους χτύπησαν με ξύλινα κοντάρια που κρατούσαν. Ο 
Παπαδάμου σύμφωνα με ανακοίνωση της Αστυνομίας, έφερε ελα¬ 
φρά τραύματα στο κεφάλι και στα χέρια του, ενώ ο Παπαδόπουλος 
μεταφέρθηκε με ασθενοφόρο στο νοσοκομείο “Άγιος Παύλος” όπου 
αφού του δόθηκαν οι πρώτες βοήθειες, στη συνέχεια αποχώρησε. (Η 
είδηση μεταδόθηκε από το Αθηναϊκό Πρακτορείο Ειδήσεων και δη¬ 
μοσιεύτηκε στην εφημερίδα Αθηναϊκή. 15/6). 


ΚΥΚΛΟΦΟΡΕΙ 


ΤΟ βιβΡίο 
"Ο ΕΠ Πανικός 
Α ντιμακεδονικός 
Αγώνας" 
του Δ. Λιθοξόου 


Κυκλοφορεί σε λίγες μέρες το βιβλίο του Δ. Λιθοξόου: ο “Ελληνικός 
Αντιμακεδονικός Αγώνας”. Πρόκειται για ένα έργο μακρόχρονης μελέ¬ 
της ενός συγγραφέα, ο οποίος στηριγμένος σε πρωτότυπα ντοκουμέντα, 
και διασταυρώνοντας έναν πλούτο από στοιχεία ιστορικά και στατιστι¬ 
κά, ξεδιπλώνει τα πρώτα χρόνια της εθνοεκκαθάρισης που πραγματο¬ 
ποίησε ο ελληνικός σοβινισμός σε βάρος των εθνικά Μακεδόνων, και 
αποκαλύπτει τον τρόπο με τον οποίο εμπόδισε την εθνική απελευθέρω¬ 
ση του μακεδονικού λαού σε συνεργασία με το σε αποσύνθεση οθωμανι¬ 
κό κράτος. 

Και μόνο ο τίτλος αυτού του βιβλίου, συγκρούεται μετωπικά με όλο 
τον ελληνικό σοβινισμό αλλά και τον ψευτοαριστερό φιλισταϊσμό που 
εδώ και χρόνια επιμένει να αρνείται την ύπαρξη και το δικαίωμα αυτο¬ 
διάθεσης του μακεδονικού έθνους. 

Το κείμενο είναι γραμμένο με γλαφυρό και λογοτεχνικό ύφος, πράγ¬ 
μα σπάνιο για μια ιστοριογραφική μελέτη που έχει χαρακτηριστικά έρ¬ 
γου αναφοράς. Πραγματικά ο ελληνικός σοβινισμός με τις πανεπιστη¬ 
μιακές του έδρες και τους ακαδημαϊκούς θώκους του, θα αισθανθεί ε¬ 
ξαιρετικά ξεγυμνωμένος και ανήσυχος επειδή κάποιος έλληνας ιστορι¬ 
κός τόλμησε να κατεδαφίσει μια κεντρική εθνική αυταπάτη, και ταυτό¬ 
χρονα να αποκαλύψει ένα καλά κρυμμένο σχεδόν για έναν αιώνα ιστο¬ 
ρικό έγκλημα. Ασφαλώς ένας τέτοιος ιστορικός δε θα μπορούσε να βγει 
μέσα από το ίδιο καθεστωτικό συνάφι, αλλά μέσα από το γνήσιο δημο¬ 
κρατικό και διεθνιστικό κίνημα, μέσα από τις θεωρητικές ανησυχίες, 
και προπαντός μέσα από την ασταμάτητη ανάγκη για αλήθεια και δη¬ 
μοκρατία του ίδιου του λαού. 

Στην πραγματικότητα τούτο το βιβλίο αποτελεί εκδίκηση της αρι¬ 
στερής διανόησης που δοκίμασε τους μεγαλύτερους διωγμούς, τα στρα¬ 
τοδικεία, το θάνατο και τέλος τη διάλυση και τη λήθη, για να υποστη¬ 
ρίζει τα δίκια και το δημοκρατικό κίνημα των εθνικά Μακεδόνων στην 
Ελλάδα από το 1920 ως τα τέλη της δεκαετίας του ’50. 

Αποδείχνεται έτσι σήμερα ότι οι ίδιοι λόγοι που έκαναν το σοβινισμό 
να ξαναπροβάλει με ορμή μέσα από τα χιτλερικά συλλαλητήρια του ’92 
για το Μακεδονικό, γεννάνε σήμερα την πιο ριζική άρνηση του ελληνι¬ 
κού σοβινισμού στο σύνολο του και σε όλα τα επίπεδα. Ένα νέο διεθνι- 
στικό επαναστατικό ρεύμα ξεπροβάλλει, μειοψηφικό αλλά έτοιμο να 
κατακτήσει ξανά, με κόπους και θυσίες, την καρδιά και το πνεύμα του 
λαού μας. Ταυτόχρονα, μια νέα ενότητα ξανασφυρηλατείται αργά αλλά 
σταθερά ανάμεσα στους νέους έλληνες διεθνιστές, και το νέο δημοκρα¬ 
τικό κίνημα των εθνικά Μακεδόνων στην Ελλάδα. 

Είναι φυσικό λοιπόν που ο “ελληνικός αντιμακεδονικός αγώνας” δε 
βρήκε εκδότη ούτε ανάμεσα στους πιο προοδευτικούς από αυτούς. Έτσι 
η ΟΑΚΚΕ πήρε την πρωτοβουλία να εκδώσει το βιβλίο δημιουργώντας 
γι’ αυτό έναν εκδοτικό μηχανισμό, τη “Μεγάλη Πορεία” που έτσι κι 
αλλιώς θα είναι χρήσιμος σε όλη αυτή την περίοδο όπου μια επίμονη 
εκδοτική δουλειά είναι απαραίτητη για να σκορπίσουν τα σκοτάδια του 
νέου μεσαίωνα. 

Οι σύντροφοι και οι φίλοι θα πρέπει να μελετήσουν αυτό το βιβλίο και 
να το προτείνουν και στους γύρω τους. 

Οι συζητήσεις που θα προκαλέσει, θα δώσουν ώθηση στο να μελετηθεί 
με ένα νέο πρίσμα, όχι μόνο η νεοελληνική, αλλά όλη η βαλκανική 
εξέλιξη, ιδιαίτερα η διαδικασία γέννησης των βαλκανικών κρατών. Α¬ 
πό αυτή τη σκοπιά θα χρειαστεί να εμβαθύνουμε παραπέρα στον στρε¬ 
βλό εξωτερικό τρόπο με τον οποίο η ευρωπαϊκή, δηλαδή η τότε παγκό¬ 
σμια διπλωματία, και πιο πολύ η ρωσική, καθόρισαν τη διαδικασία γέν¬ 
νησης όλων των βαλκανικών εθνικών κρατών, ανάμεσα τους και του 
μακεδονικού. 

Σε αυτό το επίπεδο, θα πρέπει να αναζητήσουμε την επιβίωση όλων 
αυτών των βαλκανικών σοβινισμών με τις αρπαχτικές εδαφικές βλέ¬ 
ψεις, σε μια εποχή όπου το εθνικό κράτος έχει ιστορικά ολοκληρώσει 
την εδαφική του μορφή. Από αυτή την άποψη, ο “Ελληνικός Αντιμακε- 
δονικός Αγώνας” έρχεται να αποτελέσει και μια πρόταση για το πως 
πρέπει να συμπεριφερθούν απέναντι στους δικούς τους εθνικισμούς, οι 
διεθνιστές όλων ανεξαίρετα των βαλκανικών χωρών. Πάντως αν πρό¬ 
κειται να ξεκινήσει ένα ρεύμα “εθνικής αυτοκριτικής” στα Βαλκάνια, 
αυτό πρέπει να ξεκινήσει από το χειρότερο τραμπούκο και πατριάρχη 
όλων των βαλκανικών σοβινισμών, τον ελληνικό. Εννοείται ότι αυτή η 
τάξη που οφείλει την αυτοκριτική, η αστική, δε θα την κάνει ποτέ. Όσο 
για τους διεθνιστές, όταν λένε “εθνική αυτοκριτική”, εννοούν κριτική 
και καθαίρεση ακριβώς αυτής της αδιόρθωτης τάξης. 

Αυτή τη διαδικασία ξεκινάει πρωτοπόρα, τουλάχιστον γι’ αυτή την 
εποχή, ο “Ελληνικός Αντιμακεδονικός Αγώνας”. 

Οι φίλοι αναγνώστες σύντομα θα μπορούν να προμηθευτούν το βιβλίο, 
και από τα βιβλιοπωλεία, και από τα γραφεία μας. 






